3 Perkara Yang Dilakukan Siti Nurhaliza Ketika Mengumumkan Nama Muhammad Afwa

Semalam, penyanyi nombor satu negara Dato Sri Siti Nurhaliza telah mengumumkan secara rasmi nama cahaya mata keduanya yang dinamakan sebagai Muhammad Afwa Bin Khalid

Menurut Siti, nama putera sulungnya itu membawa maksud keampunan atau kemaafan dan semalam merupakan hari ketujuh bayi tersebut dilahirkan.

“Hari ini, 26 April 2021, bersamaan dengan 14 Ramadan 1442H, anakanda saya genap berusia 7 hari.
“Sunat menamakan anak yang baharu lahir dengan nama yang elok dan membawa makna baik kerana nama itu yang akan dipanggil di hari akhirat kelak” tulis Siti di laman Instagram nya

Selain mengumumkan nama anaknya pelantun 7 Nasihat ini turut melakukan empat perkara ini bersempena dengan hari istimewa tersebut. Berikut Murai.my tampilkan berdasarkan kenyataan media dan perkongsian Siti di media sosialnya.

Seperti anak sulungnya, Siti Aafiyah Khalid, wajah Muhammad Afwa juga tidak terlepas daripada perhatian peminat dan media. Bersempena dengna hari ketujuh kelahiran bayi comel ini, Siti akhirnya turut mendedahkan wajah putera sulungnya itu buat tatapan ramai.

Jelas Siti, nama Afwa juga merupakan nama yang disebut di dalam surah lengkap Afiyah dan termaktub dalam doa yang dititip Siti bersama suami tercinta, Dato Seri Khalid Jiwa.

“Alhamdulillah, hari ini, suami dan saya ingin berkongsi wajah dan nama anakanda kedua kami.
“Kami menamakan anakanda kami dengan nama Muhammad Afwa yang membawa makna keampunan atau kemaafan.
“Muhammad Afwa lahir pada bulan Ramadan, bulan keampunan dan di dalam doa malam Lailatul Qadar juga ada menyebut afwa,”
“Semoga anakanda Muhammad Afwa sentiasa di dalam keampunan dan kemaafan Allah s.w.t. dan kita semua juga di dalam lindunganNya,” kata Siti lagi.

Serentak dengan itu juga, Siti telah melancarkan video muzik lagu Anakanda. Difahamkan, lagu ini didekasikan khas buat Muhammad Afwa. Menurut Siti, dia mencipta lagu Anakanda ketika sedang mencari ilham sebuah lagu khas untuk anak yang bakal dilahirkan.

“Lagu Anakanda ini merupakan lagu paling akhir saya rakamkan untuk album Legasi. Apabila memutuskan untuk memasukkan lagu Comel Pipi Merah ke dalam album Legasi, saya terfikir untuk mencipta sebuah lagu khas dan baharu buat anak yang bakal lahir” jelas Siti.

Menerusi laman Insta-story nya, keluarga Siti dilihat telah mengadakan kenduri kesyukuran secara kecil-kecilan dan acara cukur jambul di kediaman mereka. Lebih manis, Muhammad Afwa telah dipangku oleh abangnya, Adib Khalid sambil rambutnya dicukur oleh ustaz dan ahli keluarga yang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedihnya! Lee Kwang Soo Umum Tinggalkan Running Man

Peminat rancangan realiti popular dunia, Running Man(RM) hari ini dikejutkan dengan berita sedih apabila salah seorang tunggak utamanya yang juga merupakan anggota asal RM, Lee Kwang Soo mengumumkan pengundurannya.

Menerusi kenyataan media yang disahkan oleh agensinya, selepas 11 tahun bersama RM,Kwang Soo secara rasminya akan meninggalkan rancangan itu selepas tamat penggambaran terakhirnya pada 24 Mei depan. Memetik laporan All Kpop, difahamkan,keputusan itu dibuat berikutan keadaan fizikal Kwang Soo tidak lagi sebaik dahulu selepas terlibat dalam kemalangan jalan raya pada tahun lalu.

Sejak itu, Kwang Soo secara konsisten menjalani rawatan dan akui memerlukan masa untuk pulih sepenuhya. Dalam kenyataan itu, pelakon yang turut dikenali dengan gelaran ‘Si Zirafah’ dalam Running Man menganggap ia sebagai satu keputusan yang sukar untuk dibuat kerana menganggap mereka yang terlibat sebagai keluarga keduanya.

Sebelum ini, beberapa anggota RM yang asal seperti Song Joong-ki dan Gary turut membuat keputusan yang sama bagi memfokuskan bidang masing-masing.


Justin Bieber Dikritik Kerana Menggayakan Gaya Rambut Kulit Hitam

Baru-baru ini, Justin Bieber telah melakukan penampilan baru, yang menimbulkan rasa tidak senang di kalangan netizen.

Melalui Instagram, Justin Bieber telah berkongsi foto terbarunya yang menunjukkan gaya rambut dreadlocks. Kadangkala ia dipanggil sebagai dreads atau locs, gaya rambut tidak dapat dipisahkan dengan budaya kulit Hitam dan sebab itu ia dianggap sensitif untuk dipakai oleh orang kulit putih.

A post shared by Justin Bieber (@justinbieber)

Justin Biber sebelum ini pernah menggayakan rambut kulit Hitam, termasuklah cornrow dan dreadlocks, pada tahun 2016.

Justin Bieber mendapat kritikan netizen di Twitter kerana telah mempolitikkan rambut kulit Hitam.

Listen @justinbieber I don’t care how long I’ve liked you, this is cultural appropriation and I don’t like it. As a black woman, this is totally offensive and disrespectful. Cut your hair or fix it, the fact that it is 2021 and people are still appropriating black people is gross

— Dom | 1/3 of Dèni (@jadorehyungwon) April 26, 2021

“Dengar @justinbieber saya tidak peduli berapa lama saya sukakan awak. Sebagai wanita kulit hitam, ini adalah menyinggung perasaan dan sangat tidak sopan. Potong rambut anda dan perbaikinya.”-Netizen

Justin Bieber's "dreadlocks" look like a rat's nest. NEXT PLEASE

— peach 💛 💨 (@peachtreees) April 26, 2021

“Dreadlocks Justin Bieber nampak seperti sarang tikus. NEXT PLEASE”-Netizen

Ramai netizen merasakan dreadlocks Justin Bieber telah menyinggung perasaan mereka berikutan pelancaran album terbarunya, Justice. Sehingga kini wakil kepada Justin Bieber masih tidak memberikan sebarang komen terhadap isu gaya rambut kulit Hitam ini..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Emmy Agung Meninggal Dunia, Ramai Selebriti Popular Titip Doa Buat Allahyarham

Industri hiburan dikejutkan dengan perkhabaran mengenai jurusolek selebriti terkenal, Emmy Agung yang dilaporkan telah meninggal dunia selepas umat Islam berbuka puasa semalam (Isnin).

Berita sedih itu dikongsi di laman Insta-story nya dipercayai dimuatnaik oleh ahli keluarganya. Dalam perkongsian itu turut memaklumkan bahawa jenazah Emmy atau nama sebenarnya Yusshaimi Mohamed Yunus akan dikebumikan di Tanah Perkuburan Sungai Pusu.

“Dukacita dimaklumkan Emmy telah menghembuskan nafas terakhir selepas maghrib tadi.
“Insya-Allah jenazah akan dikebumikan malam ini juga di Tanah Perkuburan Sungai Pusu.
“Didoakan semoga Allah mengampunyi, merahmati dan menempatkan beliau bersama-sama para Nabi, syuhada dan solihin,” tulis pengendali akaunnya.

Difahamkan, Allahyarham sebelum ini dilaporkan dalam keadaan kritikal dan punca kematian juga dipercayai akibat kanser limfoma. Meninjau ke ruangan komen dan hantaran-hantaran yang dimuatnaik selebriti popular tanah air, rata-rata meluahkan rasa terkejut dan turut menitipkan doa buat Allahyarham Emmy antaranya seperti Kaka Azraff,Sazzy Falak, Sharifah Amani, Siti Saleha, Nourul Depp dan ramai lagi.

A post shared by Sazzy Falak (@sazzyfalak)

A post shared by Izara Aishah Adib (@izaraaishahofficial)

A post shared by Sharifah Amani (@sharifah_amani)

Di kesempatan ini, Murai.my ingin mengucapkan takziah kepada keluarga dan kenalan Allahyarham Emmy. Semoga roh Allahyarham ditempatkan di kalangan orang-orang yang beriman. Al-Fatihah


Salute! Caprice Lancar Tabung Bantuan ‘Abang Burger’ Dikompaun RM50 Ribu

Penyanyi rap popular, Caprice mendapat pujian daripada warganet selepas mengumumkan hasratnya untuk membuka tabung bantuan bagi membantu seorang peniaga burger yang tular sejak semalam.

A post shared by Caprice (@capriceofficial)

Dalam isu tersebut, peniaga burger terbabit telah dikenakan kompaun oleh pihak polis selepas didakwa berniaga lebih masa pada tempoh Perintah Kawalan Pergerakan (PKP) di hadapan rumahnya di Kampung Rambutan Rendang, Jalan Panji, Kelantan pada Ahad. Berikutan itu, Caprice atau nama sebenarnya Ariz Ramli mengajak orang ramai untuk bersama dengannya mengumpul dana buat peniaga yang tersebut yang dikenali sebagai Faisal.

Menurut pelantun Kau Hade ini, dia akan melancarkan tabung bantuan yang dikenali sebagai ‘Tabung Kitafund’ itu sebaik sahaja mendapat persetujuan Faisal.

“Alhamdulillah guys kita dapat contact Abe Faisal. Kalau esok (hari ini) Abe kata ons, Caprice akan buka tabung kitafund atau a public tabung untuk bantu settle kompaun RM50k yang dia kene bayar sebelum May 9th (5 hari sebelum raya). InsyaAllah! Kita jaga kita,” kongsinya di laman Instagram

Dalam perkembangan berkaitan, difahamkan ketika itu Faisal dan isterinya sedang menyiapkan 15 burger juadah sahur yang ditempah oleh pelanggan dari sebuah kilang di Pengkalan Chepa sebelum didatangi sekumpulan anggota polis pada jam 11.21 malam susulan menerima aduan berhubung perkara demikian.


2 Peniaga Mengaku Fitnah & Tularkan Berita Palsu Mengenai Perselisihan Antara Awal Ashaari & Syarikat Perabot

Setelah membuat pengakuan mengeluarkan kata-kata fitnah kepada syarikat hiasan dalaman Naz Carpentry di Instagram, Nawal Yasmin binti Mat Noh dan Muhammad Hilmi bin Zulkifli yang menjalankan perniagaan secara perkongsian atas nama SomethingBorrowed by Nawal Enterprise melalui akaun Instagram @houseofsix.my memohon maaf kepada syarikat Naz Carpentry berhubung kes saman fitnah pengubahsuaian rumah , Awal Ashaari.

Defendan kedua dan ketiga bagi kes tersebut membuat permohonan maaf itu di laman Instagram atas nama @houseofsix.my seperti yang menjadi sebahagian daripada persetujuan untuk penyelesaian saman berkenaan.

“Berkenaan dengan posting yang saya muat naik di Instagram saya mengenai Naz Carpentry, saya difahamkan bahawa terdapat perselisihan antara Awal Ashaari dan pihak Naz Carpentry yang mana sebagai pihak ketiga, saya tidak seharusnya melibatkan diri dalam perbalahan atau perselisihan faham tersebut. Oleh yang demikian, pernyataan saya berhubung Naz Carpentry tersebut salah dan dibuat berdasarkan cakap dengar tanpa usul selidik.

“Saya dengan ini membuat permohonan maaf secara terbuka atas keterangan tersebut dan menyesal atas tindakan saya yang memuat naik keterangan terhadap Naz Carpentry tanpa sebarang usul periksa.

“Saya juga dengan ini menyatakan bahawa pernyataan tersebut dibuat atas kekhilafan saya sendiri dan saya menarik semula pernyataan saya dan membuat aku janji tidak akan membuat apa-apa pernyataan terhadap Naz Carpentry selain akan lebih berhati-hati dalam membuat apa-apa keterangan terhadap mana-mana pihak pada masa akan datang,” kata defendan kedua dan ketiga, Nawal Yasmin dan Muhammad Hilmi dalam kenyataan permohonan maaf mereka.

A post shared by House of Six (@houseofsix.my)

Saiful Ridzuan, Pengurus Krisis Naz Carpentry dari Saiful Ridzuan Public Relations And Communications berkata kedua-dua pihak bersetuju untuk menyelesaikan kes saman fitnah tersebut tanpa melalui proses mahkamah.

Pada 13 November tahun lalu, Naz Carpentry memfailkan saman menuntut ganti rugi RM3 juta dari Awal Ashaari, Nawal Yasmin dan Muhammad Hilmi berhubungan ‘postings’ dan kenyataan fitnah berkaitan dakwaan yang menjatuhkan reputasi syarikat hiasan dalaman tersebut.

Plaintif mendakwa Awal Ashaari membuat pelbagai kenyataan fitnah bermula dari November 2019 hingga ke November 2020 yang telah diterbitkan oleh defendan menerusi Instagram atas nama @awalashaari yang mempunyai 4.7 juta pengikut dan aplikasi Youtube dengan nama SchAwal yang mempunyai 42, 700 pengikut ketika itu. Postings dan kenyataan tersebut turut disiarkan pelbagai pihak ketiga.

Nawal Yasmin dan Muhammad Hilmi telah menyiarkan semula salah satu daripada kenyataan yang dibuat oleh Awal Ashaari di ‘Instagram story’ atas nama @houseofsix.my yang mempunyai hampir 6,000 pengikut.

Naz Carpentry mendakwa mereka telah dimalukan, imej, reputasi dan jenama perniagaan mereka telah dirosakkan, dan mengalami kerugian apabila pelanggan serta pengguna media sosial mempercayai kenyataan yang telah diterbitkan, seterusnya memberi tanggapan yang plaintif adalah sebuah syarikat yang tidak bertanggungjawab, tidak beretika dan tidak boleh dipercayai.

Sementara itu, peguam Naz Carpentry, Wan Azmir Wan Majid dari firma guaman Hafarizam Wan & Aisha Mubarak, Advocates and Solicitors berkata fitnah yang dibuat melalui kempen pembunuhan karakter dan pembulian siber tersebut memberi kesan negatif ke atas reputasi perniagaan dan nilai pasaran Naz Carpentry.

Bagaimanapun jumlah pampasan yang dipersetujui kedua-dua pihak tidak didedahkan kepada umum.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aamir Khan Anggap Kajol Bersikap Kasar Dan Kurang Ajar. Ini Penjelasannya!

Aktor Aamir Khan dan Kajol pernah digandingkan bersama dalam sebuah filem berjudul Fanaa yang dirilis pada tahun 2006. Beliau yang menjadi gandingan Kajol pada ketika itu mendedahkan sifat kasar aktres filem Kabhi Khushi Kabhi Gham. Bagaimanakan sifat sebenar Kajol? Scroll sampai habis okay!

Menurut The Indian Times, Aamir Khan menyatakan dengan tegas bahawa karya yang dihasilkan oleh bintang Bollywood itu sangat memberi kesan dan disukai ramai orang.

Walaubagaimanapun, sisi lain Kajol telah mengejutkan Aamir Khan kerana Kajol mempunyai sifat yang kurang menyenangkan.

Aamir Khan menyatakan bahawa Kajol kadangkala agresif terhadap co-star beliau. Selain agresif, Kajol mempunyai sifat humor yang kasar dan kurang ajar.

“Sikap Kajol dan personalitinya boleh dilihat agresif, kurang ajar dan kasar.”-Aamir Khan

Namun, sebaik sahaja penggambaran filem Fanaa tamat, Aamir Khan menyedari sikap kurang menyenangkan Kajol merupakan sebahagian daripada watak uniknya. Sikap kurang ajar Kajol ternyata menjadi sisi lain yang menjadi sebahagian dari dirinya.

“Hanya selepas bekerja dengannya kita boleh sedar bahawa sifat tersebut merupakan sebahagian daripada dirinya. Walaubagaimanapun, dia tidak bermaksud untuk menyakiti atau sengaja bersikap seperti itu.”- Aamir Khan

Aamir Khan turut menambah bahawa Kajol kadangkala tidak menyedari bahawa sikapnya dikatakan kurang ajar oleh co-star beliau. Kajol tidak bermaksud untuk menyakiti dan sengaja bersikap kasar.


Langgar SOP! Neelofa, PU Riz & Keluarga Dikompaun RM60,000

Susulan daripada kontroversi melangggar prosedur operasi standard (SOP) ketika pelaksanaan Perintah Kawalan Pergerakan Bersyarat (PKPB), selebriti dan usahawan terkenal, Neelofa dan suami, PU Riz serta 20 ahli keluarga yang lain telah dikenakan kompaun sebanyak RM60,000.

Memetik laporan Astro Awani, bagi perincian kompaun Neelofa atau atau nama sebenarnya, Noor Neelofa Mohd Noor perlu membayar kompaun RM20,000 bagi dua kesalahan. Bagi kesalahan pertama adalah kelangsungan majlis pernikahannya di sebuah hotel mewah di ibu negara yang didakwa melanggar SOP. Kompaun sebanyak RM10,000 tanpa diskaun telah dikenakan manakala kompaun seterusnya dengan nilai yang sama pula telah dikenakan berikutan dia dikatakan merentas negeri.

Bagi kesalahan yang sama (rentas negeri) kompaun RM10,000 turut dikenakan pada Pu Riz. Seterusnya, seramai 20 orang ahli keluarga Neelofa dikenakan kompaun sebanyak RM1,500.00 setiap seorang sekaligus berjumlah RM30,000.00 kerana gagal memastikan penjarakan fizikal sekurang-kurangnya satu meter ketika majlis akad nikah berlangsung pada 27 Mac lalu.

Terdahulu, pasangan selebriti itu didakwa telah berbulan madu di Pulau Langkawi, Kedah selepas beberapa foto mereka tular di media sosial. Bagaimanapun, Neelofa mendakwa tujuan mereka ke sana adalah berdasarkan urusan perniagaan.


Ditanya Tentang Bau Tubuh Brad Pitt, Ini Jawapan Mengejutkan Youn Yuh Jung

Aktres Korea, Youn Yuh Jung telah melalui malam yang sangat istimewa apabila dia menjadi orang Korea pertama yang memenangi Anugerah Oscar untuk Aktres Terbaik dalam Supporting Role bagi filem Minari.

Setelah memenangi anugerah itu, beliau bertemu bersama media di belakang pentas untuk short interview.

“Ini adalah filem Amerika pertama anda, dan anda memenangi Oscar. Dan anda baru bercakap mengenainya, ia diberikan kepada anda oleh Brad Pitt. Kami melihat anda berbual semasa anda berjalan di luar pentas.”-Wartawan

Kemudian wartawan itu menyoal Youn Yuh Jung mengenai bau kepada Brad Pitt.

“Oleh itu saya harus bertanya kepada anda, apakah yang anda bicarakan dan dia seperti bau apa?”- Wartawan

Jawapan yang diberikan oleh Youn Yuh Jung terhadap wartawan tersebut sangat ringkas.

“Saya tidak membaunya. Saya bukan anjing.”- Youn Yuh Jung

Jawapan yang diberikan oleh Youn Yuh Jung dipuji netizen kerana memberikan respon yang sangat cerdik. Netizen turut menyatakan bahawa wartawan tersebut seharusnya memberi tumpuan terhadap pencapaian Youn Yuh Jung sebagai seorang aktres yang mencapai kemuncak karier berbanding pemikirannya terhadap selebriti lain.

“Wanita itu baru sahaja memenangi Oscar untuk hasil kerjanya dan mereka bertanyakan mengenai bau Brad Pitt? Oh Tuhan.”- Netizen

“Bagus untuknya kerana itu soalan yang bodoh.”-Netizen

“Ini adalah cara untuk menutup soalan bodoh. Dia adalah Ratu.”-Netizen

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seberat 45Kg? 7 Foto ‘National Costume’ Francisca Luhong di Pertandingan Miss Universe 2020, Curi Perhatian

Pertandingan Miss Universe 2020 bakal diadakan pada Mei 2021. Dalam acara pertandingan kecantikan paling berprestij di dunia itu, Malaysia akan diwakili oleh Francisca Luhong James, pemenang pertandingan Miss Universe Malaysia 2020.

Menjelang keberangkatannya untuk acara yang akan diadakan di Florida, Amerika Syarikat, Francisca juga menunjukkan pakaian yang akan dipakainya terlebih dahulu. Salah satu pakaian yang paling menarik perhatian adalah pakaian yang akan digunakan untuk kategori pakaian kebangsaan atau national costume.

Dalam kategori ini, wanita yang mesra dipanggil sebagai Frans ini akan memakai kostum berjudul ‘Kampungku’.

Kostum Nasional ‘Kampungku’ diilhamkan oleh rumah-rumah kampung Melayu tradisional di Malaysia.

Dengan seberat kira-kira 45kg, pada awal pertunjukkan rumah kampung digambarkan dalam warna hitam dan putih untuk dipadankan dengan kaftan batik yang dikenakan oleh Frans.

Warna pada kain itu diilhamkan oleh kain istiadat ‘pua’ Sarawak, serta cetakan batik Orang Ulu dan Melayu . Penampilan dilengkapi dengan topi kepala dalam bentuk basikal, mod khas pengangkutan untuk belia pada zaman dahulu.

Suasana kampung kemudian dihidupkan dengan warna, lengkap dengan replika ayam dan pokok kelapa setelah bahagian belakang rumah ditunjukkan. Gaun jingga yang mewakili matahari terbenam malam yang menakjubkan, dan manik-manik kayu ‘kerawang’ emas  mencerminkan warisan Francisca dari Sarawak.  Seluruh kostum dan bahagian kepala memerlukan masa tiga bulan untuk disiapkan.

Untuk menyempurnakan transformasi ini, Francisca memakai hiasan kepala yang kelihatan aneh iaitu patung dikelilingi bunga raya yang menyerupai gaun dikenakan.

Untuk menghasilkan karya hebat ini, Organisasi Miss Universe Malaysia (MUMO) bekerjasama dengan  pereka couture antarabangsa terkenal Carven Ong untuk pereka pakaian kostum Nasional, manakala Rizman Ruzaini sebagai pereka Gaun Malam.


Bakal Dibuka! Taman Tema Genting SkyWorlds Sedang Mencari 1,500 Individu Berbakat

Baru-baru ini Resorts World Genting, telah mengumumkan pembukaan taman tema luar baharu yang dinanti-nantikan.  Taman Tema Genting SkyWorlds menjanjikan suatu tarikan unik yang dibina di atas 26 ekar tanah pada ketinggian 6,000 kaki dari aras laut.

Selain dijadikan sebagai pusat hiburan tempatan, pembukaan Taman Tema Genting SkyWorlds yang bernilai USD 800 juta akan menggandakan kesan ekonomi melalui pewujudan peluang pekerjaan. Malah, Resorts World Genting telah memulakan satu kempen pengambilan pekerja secara besar-besaran untuk mengambil lebih dari 1,500 individu berbakat dan pasukan sokongan untuk mengendalikan operasi taman tema tersebut.

Kempen pengambilan pekerja yang dianjurkan oleh Resorts World Genting telah melibatkan sesi uji bakat di serata negara untuk mencari pasukan penghibur secara langsung yang merangkumi penyanyi, penari, penghibur watak berkostum, pemuzik dan pelakon.

“Di samping mempunyai tarikan dan pengalaman yang bertaraf antarabangsa di Taman Tema Genting SkyWorlds, pihak kami akan sentiasa berusaha untuk menawarkan perkhidmatan pelanggan dan hospitaliti yang terbaik melalui interaksi yang diberikan oleh ahli pasukan kami yang bersemangat dan dinamik. Kami sedang mencari individu yang ceria, bersemangat dan berdedikasi untuk pasukan pembukaan kami. Ini merupakan peluang sekali seumur hidup dan kami tidak sabar untuk menyaksikan semua bakat yang kreatif di acara-acara pengambilan pekerja kami,” kata Encik Gregory Pearn, Ketua Taman Tema dan Pengalaman, Resorts World Genting.

Selain daripada berada di barisan hadapan sebuah jenama hospitaliti dan hiburan riadah bertema yang tersohor di dunia, calon-calon yang berjaya akan berpeluang untuk bekerja dengan hak intelek filem-filem antarabangsa yang masyhur.

Mereka juga akan diberikan pakej gaji dan faedah yang menarik, termasuk penginapan, elaun makanan, latihan pekerjaan dan peluang pengembangan karier. Calon-calon yang berjaya berpeluang untuk bekerja bersama pasukan antarabangsa bertaraf tinggi, dengan prospek untuk menyertai dan meneroka unit-unit perniagaan lain yang berkaitan dengan pusat peranginan tersebut.

Pembukaan Taman Tema Genting SkyWorlds merupakan fasa terakhir Pelan Pelancongan Bersepadu Genting (GITP) yang telah dilancarkan pada tahun 2013 – satu rancangan induk 10 tahun untuk membangun, memperluas, menaik taraf serta membaik pulih hotel-hotel, taman tema dan infrastruktur di Resorts World Genting.

Dengan adanya Taman Tema Genting SkyWorlds yang bakal dibuka tidak lama lagi, Resorts World Genting sedang bersiap sedia untuk memacu pemulihan ekonomi negara dalam industi pelancongan, riadah dan hospitaliti.

Untuk maklumat lanjut tentang kempen pengambilan pekerja dan jawatan kosong, sila layari careers.rwgenting.com.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ya Allah, Ramainya Yang Salah Anggap’- Dituduh Sindir Pengusaha Burger, Neelofa Tampil Buka Mulut!

Berita tentang Neelofa dikompaun bernilai RM60,000 kerana melangggar prosedur operasi standard (SOP) tidak berakhir begitu sahaja. Ketika umat Islam sedang berpuasa, selain beribadah ramai lebih gemar memperkatakan tentang Neelofa di media sosial. Ia susulan selepas Neelofa memuat naik gambar burger dalam hantaran di InstaStory akaun Instagram peribadinya.

Dalam entri tersebut, Neelofa atau nama sebenarnya, Noor Neelofa Mohd Noor menulis kapsyen mahu menikmati burger semasa moreh malam nanti.

“Moreh burger malam ni meh,” tulis Neelofa ringkas, dan disertai dua emoji ‘ketawa’.

Hantaran itu sekaligus mencetuskan persoalan dikalangan netizen sehingga ada yang mendakwa Neelofa ‘menyindir’ seorang pengusaha burger di Kelantan yang dikenakan kompaun sebanyak RM50,000, baru-baru ini. Tetapi, tak lama selepas itu gambar tersebut sudah dipadam daripada akaun Instagramnya.

Walaubagaimanapun, Neelofa telah buka mulut dan menjawab segala dakwaan netizen tersebut.

“Ya Allah, ramainya yang salah anggap dan bersangka tidak baik… before I posted the photo, my
lawyer has contacted abang burger tu and we have also contacted pihak polis untuk tanyakan details tentang kompaun dia sebab saya minta untuk bantu selesaikan bayarannya dengan izin Allah.”- tulisnya di IG Stories

Malangnya, tak ramai yang boleh bersangka baik melihat posting tersebut. Sabar jelah Neelofa! Semoga kita semua dijauhkan dari fitnah dunia. Bersihkan minda, sucikan jiwa. Salam Ramadan


Gara-Gara ‘Burger’ Neelofa, Fazura Pula Trending Di Twitter

Susur masa (timeline) laman Twitter sejak tengahari semalam hangat memperkatakan mengenai selebriti dan usahawan terkenal, Neelofa berikutan dia dan keluarga termasuk suaminya yang juga pelakon dan pendakwah bebas, PU Riz dikenakan kompaun oleh pihak polis.

Bagaimanapun, isu tersebut tidak berakhir di situ. Pemilik jenama Naelofar itu dikatakan telah memuatnaik sekeping foto burger di laman Insta-story nya beserta kapsyen “moreh burger malam ni meh”. Rata-rata pengguna media sosial berasa marah dan kecewa dengan tindakan Neelofa yang kononnya seperti menyindir isu seorang peniaga burger dikompaun oleh pihak berkuasa sebanyak RM50 ribu baru-baru ini.

Menjengah ke ciapan di laman Twitter, kebanyakannya mengecam Neelofa kerana tidak sensitif dengan isu tersebut. Susulan itu, ada diantara mereka mula melancarkan gerakan boikot selain turut berhenti mengikuti selebriti itu di media sosial.

Dalam masa yang sama, mereka turut membandingkan Neelofa dengan pelakon terkenal, Nur Fazura yang dilihat mempunyai ‘kelas’ tersendiri biarpun dalam masa yang sama juga bergelar usahawan.

Selain itu, mereka juga memuji sikap Fazura yang tidak mudah melatah biarpun dikaitkan dengan Neelofa secara tiba-tiba. Sebaliknya, mereka turut mengulangkicau dan berkongsi ciapan isteri kepada Fattah Amin itu yang mengidamkan menu lemang dengan ciri-ciri yang diinginkannya.

Salam Darlings! Faz teringin nak order lemang untuk Raya ni. Boleh minta tolong suggest kat mana yang sedap? Faz suka yang lembut and rasa lemak masin macam tu.. hehe 🙂 Thank you in advance darlings 🙏🏻💖

— Nur Fazura (@missfazura) April 27, 2021

Sehingga artikel ini ditulis, ciapan tersebut mendapat lebih dari 7 ribu ulang kicau dan 16 ribu tanda suka.

Dalam perkembangan berkaitan, Neelofa tampil menjawab tanggapan netizen kononnya dia sengaja memuatnaik foto burger untuk memerli peniaga tersebut. Jelas Neelofa, ramai pihak telah salah sangka mengenai niatnya berkongsi foto berkenaan. Menurutnya, sebelum dia berbuat demikian, peguamnya telah menghubungi peniaga itu termasuk pihak polis kerana ingin membantu menjelaskan kompaun tersebut.

“Ya Allah, ramainya yang salah anggap dan bersangka tidak baik… before I posted the photo, my lawyer has contacted abang burger tu and we have also contacted pihak polis untuk tanyakan details tentang kompaun dia sebab saya minta untuk bantu selesaikan bayarannya dengan izin Allah.”- tulisnya di IG Stories

Difahamkan, Neelofa telah memadam foto tersebut tidak lama kemudian selepas ia disensasikan di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sarimah Ibrahim Ajak Peminat Hentikan Kecaman, Bantu Peniaga Burger

Penyanyi, pelakon dan pengacara Che Puan Sarimah Ibrahim atau lebih mesra disapa sebagai Sarimah menerusi laman Twitter mengajak peminatnya untuk berhenti sensasikan segala bentuk kecaman dan kebencian berkaitan isu peniaga burger yang tular baru-baru ini.

Menurut Sarimah, daripada terus menyebarkan kebencian mengenai situasi tersebut, sebaliknya dia menyeru orang ramai untuk menularkan perniagaan lelaki tersebut agar lebih maju pada masa hadapan.

“Ok dari kita mengutuk situasi dan orang lain lebih baik kita bantu viralkan business abang burger 50k tu supaya rezeki dia melimpah sampai 100k! Mana business dia, sebarkan. #lebihbaik #membantu #darimengutuk” tulis Sarimah

Terdahulu, media tempatan melaporkan seorang peniaga burger di Kelantan dikenakan kompaun berjumlah RM50 ribu gara-gara menjalankan urusan perniagaan melebihi had masa yang ditetapkan dalam Perintah Kawalan Pergerakan (PKP) di negeri itu.

Gara-gara isu tersebut, warganet meluahkan rasa kecewa kerana tidak menyangka peniaga kecil seperti itu dikenakan jumlah kompaun yang besar .


Siti Nurhaliza Terharu, Empat Agamawan Terkenal Sudi Tahnik Muhammad Afwa

Penyanyi kesayangan ramai, Dato Sri Siti Nurhaliza memanjatkan rasa syukur usai mengadakan Majlis Aqiqah, Maulid dan Tahnik putera tercinta, Muhammad Afwa Ahad lalu.

Menerusi laman Instagram nya, Siti berkata biarpun majlis tersebut diadakan dalam serba sederhana namun memberi makna yang besar buat mereka sekeluarga. Lebih manis, siti turut menjemput empat orang ahli Agamawan terkenal, Datuk Dr Zulkifli Mohamad al-Bakri Menteri Hal Ehwal Agama, Imam Masjid Bukit Mulia, Ustaz Iqbal serta pendakwah terkenal Ustaz Don Daniyal dan Ustaz Azhar Idrus bagi mengetuai majlis berkenaan yang diadakan di kediamannya.

A post shared by Siti Nurhaliza Tarudin (@ctdk)

Di kesempatan itu, pelantun Anakanda itu turut berterima kasih kepada semua pihak yang menitipkan doa buat mereka sekeluarga terutama untuk cahaya mata keduanya yang selamat dilahirkan pada 19 April lalu.

“Terima kasih di atas sekian banyaknya doa yang telah kami dan anakanda kami terima daripada orang ramai, tidak ada lafaz terindah pada bulan penuh keberkatan ini, selain saya berharap agar Allah selalu mengikat hati kita semua dalam kebaikan bersilaturahim, meningkatkan amal kebajikan dan memperbanyakkan lagi amalan.

Terima kasih kepada kaum keluarga terdekat yang menyantuni majlis sederhana buat anakanda Muhammad Afwa semalam” tulisnya

Menjengah ke ruangan komen, rata-rata peminat dan rakan selebriti membanjiri dengan pelbagai ucapan dan doa buat Siti sekeluarga selain turut memuji wajah comel Afwa. Terdahulu, Siti selamat bersalin anak kedua secara pembedahan di sebuah pusat perubatan di Selangor, pada pukul 6.21 pagi.

Siti dan Dato Sri Khalid Mohammad Jiwa telah melangsungkan perkahwinan pada 28 Ogos 2006. Hasil perkahwinan, mereka dikurniakan seorang anak perempuan, Siti Aafiyah Khalid,3 tahun. Menerusi perkahwinan Khalid terdahulu bersama Tengku Zawyah, mereka memiliki empat orang anak, Muhd Anas Zawawi, Muhammad Adib, Muhammad Asyraf dan Muhammad Aazief.


Ketahui Harga Beef Wellington Di Malaysia Selepas Dipopularkan Tunku Azizah

Buat yang mengikuti perkembangan, Raja Permaisuri Agong, Raja Permaisuri Agong,Tunku Hajah Azizah Aminah Maimunah Iskandariah di laman Instagram sudah pasti mengetahui baginda sering kali berkongsi pelbagai jenis resipi masakannya. Ada yang dihidangkan buat keluarga tercinta dan tidak kurang juga buat para petugas istana dan kerja-kerja amal.

A post shared by Azizah Mahmood Iskandar (@airtangan_tunkuazizah)

Ada sahaja menu yang mencuri perhatian dan menambat selera orang ramai. Ini termasuklah menu Beef Wellington yang disediakan oleh Tunku Azizah pada hujung minggu lalu. Menjawab pelbagai persoalan yang diajukan oleh rakyat jelata di ruangan komen, menurut permaisuri kesayangan rakyat ini, menu tersebut termasuklah bahagian pastri telah dibuat sendiri oleh baginda.

“saya buat sendiri puff pastry itu” balas Tunku Azizah menjawab pertanyaan

Dalam pada itu, Tunku Azizah menafikan bahawa menu tersebut merupakan santapan diraja kerana ia juga adalah menu kebiasaan yang boleh dibuat oleh sesiapa sahaja.

Difahamkan, Tunku Azizah membalas pertanyaan berkenaan selepas diajukan oleh salah seorang pengikut di laman Instagram. Menerusi carian Murai.my di laman Google mendapati menu berkenaan dijual dengan harga sekitar RM100++ hingga RM350+ bagi setiap hidangan mengikut lokasi.

Ingin mencuba sendiri? Berikut kami kongsikan sebuah video resipi mudah Beef Wellington versi Tya Ariffin untuk anda cuba di rumah. You are welcome!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Hancur Hati Saya’- Priyanka Chopra Merayu Kepada Presiden AS, Joe Biden

Bintang Bollywood, Priyanka Chopra tampil untuk meminta lebih banyak vaksin di negara Amerika Syarikat untuk India yang sedang memerangi gelombang kedua COVID-19. Priyanka turut menyatakan bahawa Amerika Syarikat telah menempah vaksin lebih daripada yang diperlukan dan mampu untuk berkongsinya dengan negara India.

Melalui laman Twitter, Priyanka yang menyatakan bahawa Amerika Syarikat telah menempah sekitar 550 juta vaksin dan negaranya kini berada dalam keadaan kritikal.

“Hati saya hancur. India menderita daripada COVID19 & US telah menempah 550 juta vaksin lebih daripada yang diperlukan. Terima kasih kerana berkongsi AstraZeneca di seluruh dunia, tetapi keadaan di negara saya sangat kritikal. Adakah anda akan segera berkongsi vaksin dengan India?”-Priyanka Chopra

My heart breaks. India is suffering from COVID19 & the US has ordered 550M more vaccines than needed @POTUS @WHCOS @SecBlinken @JakeSullivan46 Thx for sharing AstraZeneca worldwide, but the situation in my country is critical. Will you urgently share vaccines w/ India? #vaxlive

— PRIYANKA (@priyankachopra) April 26, 2021

Walaubagaimanapun, tweet Priyanka telah mendapat pelbagai  reaksi netizen yang menyatakan ia terlalu lambat dan tidak seharusnya menunggu untuk mempromosikan kempen vaksin.

“Tweet ini diperlukan sekurang-kurangnya 2 minggu yang lalu. Anda seharusnya tidak menunggu kempen #Vaxlive untuk tweet rakan senegara anda.”-Netizen

This tweet was required Atleast 2 weeks back. You shouldn’t have waited for #VaxLive campaign to tweet for your fellow countrymen.

— PRABHAKAR PANDEY (@Prabhakar_24) April 26, 2021

“Selamat pagi, US sudah bersetuju untuk membekalkan bahan mentah untuk pembangunan vaksin. Perkara ini sepatutnya disiarkan semalam.”- Netizen

Good morning. US already agreed to supply the raw materials for vaccine development. This should have been posted yesterday.

— The Saffron Knight (@anshujgarg) April 26, 2021

Walaupun Priyanka mendapat reaksi negatif daripada netizen, para peminat memujinya kera tampil untuk bercakap mengenai situasi yang sedang berlaku dan mengucapkan terima kasih di atas usahanya.

“Terima kasih Priyanka kerana mendesak pegawai kerajaan untuk melakukan apa yang betul dan membantu India yang berada dalam kritikal.”-Netizen

thank you priyanka for urging the govt officials to do what is right and help india which is very critical in this global crisis

“Sangat bangga dengan awak Ratu kerana membincangkan masalah penting yang kita hadapi sekarang.”-Netizen

So proud of you Queen for having the guts to talk about such important issue we are facing currently👏🏻

— Shahz (@shahzofficiall) April 26, 2021

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Murah Tapi Spek Tinggi! Jom Intip Kelebihan & Kekurangan Samsung Galaxy A32 5G

Sekali lagi kami diberi peluang untuk memberi review mendalam mengenai peranti terbaru dari Samsung dalam siri Galaxy A. Kini Galaxy A32 5G  menawarkan telefon pintar berkelas dalam keluarga Galaxy A. Di mana, Galaxy A32 cuba menyajikan beberapa perkara yang kelihatan lebih segar, cool dan memiliki kelas tersendiri.

Harap anda tidak terkeliru dengan dua variasi bagi Galaxy A32 iaitu 5G dan LTE. Kedua-dua variasi ini menawarkan perbezaan dari aspek cipset, kamera dan paparannya. Malah harga pun ada bezanya.

Ketika Samsung Galaxy A32 5G sampai di meja kami,  sejujurnya kami cukup menyukai penampilan  dari telefon pintar ini. Seperti yang anda boleh lihat, Galaxy A32 5G mempunyai bentuk yang minimalis.

Terdapat empat pilihan warna yang telah diberikan oleh Samsung kepada Galaxy A32, iaitu Awesome Violet, Awesome Black, Awesome Blue, dan Awesome White. Secara kebetulan, unit Samsung Galaxy A32 5G yang kami review berwarna ungu, atau Awesome Violet.

Tetapi masih ada kekurangan di sini yang kami rasakan. Ternyata badan Galaxy A32 5G sangat mudah untuk mendapatkan kesan cap jari di atasnya yang menjadikannya kelihatan agak kotor dan kurang selesa untuk dilihat. Kami mengesyorkan membersihkannya dengan kerap.

Lebih-lebih lagi, unit yang kami terima tidak menyertakan softcase percuma dalam kotak pembelian.

Kelemahan lain adalah bahawa badan berasaskan plastik lebih cenderung kepada calar jika dijatuhkan pada permukaan yang keras, atau terkena benda tajam kecil.

Ada satu perkara yang membuat kami suka denga reka bentuk minimalis telefon pintar ini. Iaitu reka bentuk kedudukan lensa yang seolah-olah menyatu dengan badan peranti.

Tidak seperti kebanyakan telefon bimbit yang mempunyai bingkai lensa yang menonjol, Samsung Galaxy A32 5G sebenarnya mempunyai modul yang benar-benar menyatu dengan badan. Inilah yang membuatnya kelihatan elegan, walaupun kita harus rajin mengelapnya beberapa kali untuk menghilangkan kesan cap jari.

Demi mendapatkan sokongan rangkaian 5G, terdapat pengurangan spesifikasi di Samsung Galaxy A32 5G berbanding LTE. Samsung Galaxy A32 5G hanya menggunakan LCD standard dan paparannya yang beresolusi 720p. Versi LTE menggunakan paparan Super AMOLED 90Hz beresolusi 1080p.

Walaubagaimanapun, ketika kami melayari internet, Instagram, Twitter, dan berbual menggunakan WhatsApp, menatal, atau menaip mesej dan komen tetap mudah dan lancar.

Galaxy A32 5G sendiri menggunakan paparan bersaiz  6.5-inci HD+ Infinity-V. Sudah tentu, dengan skrin seperti ini, pengalaman menonton kandungan digital atau bermain permainan di telefon pintar akan lebih menyeronokkan. Sementara itu, reka bentuknya yang menarik kelihatan lebih segar. Bentuknya juga selesa apabila dimasukkan ke dalam poket seluar.

Bermula dari penempatan kamera belakang yang unik, ditambah dengan sentuhan berkilat di bahagian belakang, ia menawarkan kesan mewah berbanding telefon lain di kelasnya.

Peranan chipset dalam mengendalikan pelbagai aktiviti di telefon pintar tidak boleh dipandang rendah. Peranti ini dijanakan dengan pemprosesan MediaTek Dimensity 720 5G, RAM sebesar 8GB, dan storan dalaman sebesar 128GB.

Samsung Galaxy A32 5G dibekali dengan empat sensor kamera utama di bagian belakang, sensor utamanya sebesar 48MP f/1.0 lensa wide berukuran 26mm PDAF, yang dipadankan dengan lensa ultrawide 8MP f/2.2 120 darjah, lensa macro f/2.4 dan sensor kedalaman 2MP f/2.4.

Jadi keperluan anda untuk aktiviti fotografi dan videografi dapat dipenuhi dengan menggunakan bantuan kamera Galaxy A32 5G.

Mengenai ketahanan, Galaxy A32 5Gdilengkapi dengan bateri berkapasiti 5,000 mAh dan disokong oleh pengecasan pantas 15W yang lebih tahan lama untuk menyokong pelbagai aktiviti harian anda. Untuk sistem perlindungan skrin, Galaxy A32 5G sendiri dilengkapi dengan Corning Gorilla Glass 5 yang dapat menahan 80 peratus apabila jatuh dari ketinggian 1 meter.

Selain itu, telefon pintar ini juga mempunyai pelbagai ciri menarik di dalamnya yang berguna untuk anda gunakan. Bermula dari sokongan NFC atau Near Field Communication, yang membolehkan anda menggunakan telefon pintar untuk aktiviti pembayaran tanpa tunai atau menggunakannya untuk mengisi dan melihat baki wang elektronik anda.

Itulah review kami mengenai Samsung Galaxy A32. Sejujurnya, telefon pintar ini sebenarnya bagus dan kami fikir ia boleh bersaing dengan telefon lain di kelasnya yang dilancarkan oleh pesaing, seperti Oppo, Xiaomi, Realme, Vivo, dan sebagainya.

Kini untuk mendapatkan Samsung Galaxy A32 boleh dilakukan secara dalam talian melalui laman rasmi Samsung. Anda boleh mendapatkan Samsung Galaxy A32 5G dengan beberapa pilihan warna di sini dengan harga serendah RM1,199. Jom, dapatkan telefon pintar impian anda ini sekarang. Menariknya, kini setiap pembelian Galaxy A32 5G juga akan menerima satu Soft Clear Cover secara percuma.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikritik Tak Bantu Masyarakat Sewaktu Gelombang COVID-19, Ini Penjelasan Abhishek Bachchan

Bintang Bollywood, Abhishek Bachchan telah menerima kritikan netizen selepas memberikan virtual hugs kepada negaranya berdepan gelombang COVID-19.

Melalui laman Twittter, Abhishek Bachchan telah memberikan tweet positif dan memberikan virtual hug.

“Disini menghantar pelukan maya yang besar untuk anda semua. RT dan sebarkan kasih sayang. Pada masa ini, kita memerlukannya. #MaskOn.”- Abhishek Bachchan

Here’s sending out a huge virtual hug to you all. RT and spread the love. In times like these, we need it. #MaskOn

— Abhishek Bachchan (@juniorbachchan) April 25, 2021

Tweet Abhishek Bachchan kemudian mendapat kritikan oleh netizen kerana mengharapkan Abhishek Bachchan melakukan lebih daripada pelukan secara maya.

“Harap awak lakukan lebih daripada pelukan maya. Orang sedang mati tanpa oksigen dan katil. Pelukan sahaja tidak cukup tuan.”-Netizen

Wish you did more than just sending hugs!

Hugs are just not enough, Sir. https://t.co/CitTxvTeml

— Pooja Mehta (@pooja_news) April 25, 2021

Abhishek tampil beri penjelasan bahawa mereka telah cuba membantu dan telah melakukan yang terbaik dalam isu yang berlaku.

“Hanya kerana saya tidak meletakkan dalam media sosial tidak bermakna saya tidak melakukan apa. Kami semua telah melakukan yang terbaik . Situasi kini sangat menyedihkan, oleh itu menyebarkan sedikit kasih sayang dan positif dapat membantu.”-Abhishek Bachchan

I am, ma’am. Just because I don’t put it on social media doesn’t mean I’m not doing anything. We all are trying to do our best and whatever we can. The situation is very sad, hence felt spreading a little bit of love and positivity could help. 🤗


Selain Reza Rahadian, 4 Artis Indonesia Ini Memutuskan Untuk Menjadi Mualaf

Menurut Reza Rahadian, mengubah kepercayaan itu adalah keputusan dari hati. Selain Reza Rahadian, beberapa artis Indonesia ini juga memutuskan untuk memeluk agama Islam. Siapakah selebriti yang dimaksudkan? Scroll sampai habis okay!

Reza Rahadian yang pernah membintangi filem-filem hit seperti Habibi & Ainun, Surga Yang Tak Dirindukan, dan My Stupid Boss ini membuat keputusan untuk memeluk agama Islam semenjak beliau berusia 20 tahun. Walaupun dilahirkan dalam keluarga Masrani, keputusan Reza untuk menjadi mualaf sama sekali tidak ditentang oleh ibunya, Pratiwi Widantini Matulessy, yang memberikan pesanan sebelum dia memeluk Islam.

“Ianya hak kamu untuk menentukan kepercayaan kamu. Pesan Mama cuma satu, jalani dan yakininya dengan baik.”- Ibu Reza Rahadian

Nama Dian Sastrowardoyo menjadi terkenal setelah membintangi filem Ada Apa Dengan Cinta. Dia membuat keputusan untuk memeluk agama Islam pada tahun 2006, tepat pada peristiwa Isra’ Miraj. Apabila ditanya alasannya mahu memeluk agama Islam, Dian Sastrowardoyo menyatakan dia mahu memeluk agama Islam adalah dari hatinya sendiri.

“Dari hati saya sendiri, saya seorang mualaf. Semangat saya seharusnya lebih tinggi. Mungkin prosesnya sama seperti bapa saya. Semasa ibu saya masih beragama Katolik dan bapa saya beragama Buddha, perasaan saya berasa lega. Apa yang membuat saya memilih Islam adalah kerana saya ingin berserah kepada Allah.”-Dian Sastrowardoyo

Suami kepada Cut Meyriska, Roger Danuarta turut bertukar agama. Dia juga pernah terlibat dalam filem islamik . Sebelum memutuskan untuk berkahwin dengan wanita berketurunan Aceh, Roger Danuarta sudahpun menjadi mualaf. Dia dibimbing untuk mengucapkan dua kalimah syahadah oleh Ustaz Insan Mokogina, di Yogyakarta.

Dewi Sandra memutuskan untuk memeluk agama Islam pada tahun 2013. Dewi Sandra atau nama penuhnya Dewi Sandra Kilick ini memilih agama Islam sebagai agama yang dianutinya. Isteri kepada Agus Rahman juga memutuskan untuk berhijab sehingga kini. Sehingga sekarang Dewi Sandra dilihat mula kurang melibatkan diri dalam dunia hiburan dan lebih memberi tumpuan terhadap melakukan ibadat.

Penyanyi bersuara merdu ini turut mengakui bahawa dia telah mencari ketenangan minda dan bertukar-tukar agama.

“Ketika saya masih kecil dan agnostik, terdapat beberapa peristiwa, mimbar Islam, Katolik, Buddha, Hindu, dan satu-satunya kepercayaan Ilahi. Musabaqah Tilawah Quran adalah salah satu rancangan kegemaran saya. Ia adalah pertandingan mengaji dengan suara yang indah. Saya sangat menyukainya. Saya juga menyukai mimbar Buddha. Salah seorang speaker adalah guru saya , yang membaptis saya.

Setelah dua kali bertukar agama dan melalui proses yang panjang, akhirnya Marcell memilih agama Islam sebagai agama yang dianutinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Guru Buat Lawak Rogol, Diana Danielle Tarbiyah Pengikutnya Di IG Kerana Salahkan Murid

Baru-baru ini agak kecoh apabila seorang remaja mendakwa guru Pendidikan Jasmani bergurau keterlaluan seolah-olah menggalakkan pelajarnya melakukan perbuatan rogol.

Menurut laporan dari Sinar Harian, Seorang guru Pendidikan Jasmani di sebuah sekolah di Selangor didakwa bergurau keterlaluan seolah-olah menggalakkan pelajarnya melakukan perbuatan rogol dalam sesi pendidikan itu.

Isu ini turut mendapat perhatian pelakon dan penyanyi Diana Danielle. Isteri kepada pelakon dan pengarah Farid Kamil itu meluahkan rasa kesal terhadap segelintir masyarakat yang menjadikan perbuatan rogol sebagai gurauan.

Luahan Diana di hantaran Instagramnya itu nampaknya dibidas oleh salah seorang pengikutnya bernama @cheezyliciousf. Menurut individu ini, kejadian ini berpunca dari sikap murid-murid yang tidak lagi menghormati guru seperti dahulu.

“Zaman dulu tak mcm sekarang, dulu mana ada guru-guru macam ini. Tahu sebab apa, sebab lahirnya generasi macam sekarang. Ada anak murid yang tak hormatkan guru ,kurang ajar dengan guru, buat guru macam kawan,  silap sikit panggil ibubapa datang sekolah..

Guru nak mengajar pun susah. Kalau salah nak rotan pun takut, itulah anak-anak zaman sekarang nak bandingkan 20 tahun dulu. Padanlah mereka dapat guru-guru yang macam sekarang ini. Ada sesetengaj guru yang bertindak diluar batasan. Sebab apa? sebab Allah dah sesuaikan ikut keadaan dan zaman sekarang, tugas kita sebagai ibu ayah abad ni sungguh mencabar sangat.” tulisnya netizen dengan yakin.

Kenyataan individu ini nampaknya tidak disetujui oleh Diana. Malah aktres berusia 29 tahun ini menggambarkan pendapat individu ini seolah-olah tidak berilmu.

“@cheezyliciousf, Saya tidak setuju. Banyak documentari sekarang yang tunjukkan penderaan dikala 70s 60s 50s dulu, tapi tak dilaporkan sebab dulu lagi susah nak dapat sokongan dari masyarakat, tidak ada cara untuk mendedahkan institusi ini. Cuma kerana awak tak dengar atau tak tahu, tak semestinya tak ada.Pada akhirnya mereka manusia, guru @ tidak nafsu sexual ni bukan terlahir semalam. Penderaan seksual telah berlaku selama bertahun-tahun, tetapi dengan media sosial dan penyokong yang bantu mangsa, kita dapatlah dengar sisi cerita mereka. Jadi saya sama sekali tidak setuju, ini tidak berilmu.”- tegasnya

Terdahulu, Diana memberi teguran segelintir guru yang bergurau keterlaluan ketika di dalam kelas. Tulisnya di Instagram, sepatutnya para pendidik menjadi contoh yang terbaik dalam sekolah.

A post shared by Diana Danielle (@dianadanielleb)

“Kepada cikgu yang suka cakap merepek dalam kelas… merepek and being sexually inappropriate is different tau. Nak bergurau dgn budak ikutlah peringkat kematangan mereka, if theyre children, the jokes you tell your collegues tak sama dgn jokes kita cakap pada budak sekolah. Don’t normalize this, pendidiklah yg menjadi contoh dalam sekolah. Kalau bukan mereka, nak harapkan makcik canteen ke?”- katanya


Ifan Seventeen Buang Nama Arwah Isteri di BIO Instagram. Angkara Cemburu?

Nama Ifan Seventeen pernah menjadi sorotan gara-gara kisah cintanya dengan arwah isterinya, Dylan Sahara,. Seperti diketahui, Dylan adalah salah satu mangsa tsunami Banten 2018 dengan tiga anggota kumpulan Seventeen.

Namun, Ifan kini menemui pengganti yang bernama Citra Monica. Majlis perkahwinan mereka akan dilangsungkan tidak lama lagi dan mereka telah pun bertunang.

Menjelang perkahwinannya dengan Citra, Ifan dilihat telah membuang nama Dylan dari bio Instagramnya dan menggantikannya dengan nama bakal isteri. Adakah kerana cemburu?

Selebriti terkenal di Indonesia, Gilang Dirga bertanyakan tindakan ini ketika mengundang Ifan ke segmen “Ruang Interogasi” saluran Adiez Gilang pada hari Rabu (28/4).

Ifan kemudian mendedahkan bahawa dia tidak akan memadamkan foto dengan Dylan di Instagram. Namun, nama Dylan di bio mesti dikeluarkan untuk menghormati Citra sebagai bakal isteri.

“Kalau foto di Instagram, saya tidak akan menghapusnya. Kerana itulah kenangan yang tidak ingin hilang,” kata Ifan.

“Untuk bio itu kerana saya ingin menikahi Citra. Pada pendapat saya, tidak adil kerana bio yang ditulis adalah ‘Suami Dylan Sahara’. Saya rasa tidak adil, saya harus mengubahnya”

Ifan malah memperkenalkan Citra kepada keluarga Dylan. Menurut Ifan, keluarga Dylan sudah menganggapnya sebagai keluarganya sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! 5 Selebriti Ini Pernah Menjadi Duta Produk Kecantikkan Antarabangsa

Mejadi duta sesebuah produk adalah salah satu tugas yang dikatakan agak mencabar. Dalam bidang perniagaan, duta adalah jurucakap atau wakil yang membawa nama syarikat perniagaan yang diwakili mereka.

Di Malaysia, terdapat ramai daripada kalangan selebriti yang berjaya mendapat kepercayaan oleh beberapa produk antrabangsa. Berikut adalah 5 selebriti Malaysia yang berjaya menjadi duta di peringkat antrabangsa.

Pada tahun 2018, produk penjagaan rambut antarabangsa terkenal, Pantene tampil dengan kempen terbaharu, #WanitaBesi yang menampilkan Yuna sebagai duta pertama yang berhijab di Malaysia.

Dalam kempen itu juga turut menampilkan Yuna serta dua personaliti terkenal Malaysia, Linora Low (personaliti kecergasan) dan Adeline Chin (penerjun kebangsaan).

Amy Mastura pernah dilamar menjadi duta produk penjagaan kulit dari Jepun iaitu KOSE. Dengan pelantikan Amy sebagai duta KOSE, dia berjaya memecah tradisi sebagai wanita Melayu pertama yang diangkat sebagai duta produk itu yang sebelum ini disandang oleh pengacara, Xandaria Ooi selama setahun.

Pada tahun 2012, Erra Fazira telah dilantik sebagai duta antarabangsa Estee Lauder. Walaupun ramai lagi artis muda yang boleh dikatakan menarik pada tahun itu, namun Estee Lauder Malaysia telah pun memilih artis senior, Erra Fazira sebagai duta terbaru mereka.

Selebriti popular Malaysia Neelofa pernah dilantik sebagai duta pertama Asia Tenggara bagi syarikat gergasi kosmetik Perancis, Lancome selepas tiga tahun mewakili jenama itu di Malaysia. Selain itu juga, Neelofa menjadi wanita berhijab pertama yang menjadi duta produk kecantikan tersebut.

Pada tahun 2012, jenama mekap No. 1 di dunia, Maybelline New York memilih aktres dan hos TV Nurul Elfira Loy sebagai jurucakap jenamanya yang terbaru di Malaysia! Elfira dipilih kerana sifatnya yang berkeyakinan dan ceria, serta kebolehannya yang versatil untuk menggayakan pelbagai rupa bagi Maybelline.

Jelas menunjukkan bahawa selebriti di Malaysia juga mampu menjadi duta jenama antrabangsa sekaligus dapat menaikkan lagi nama Malaysia di Mata dunia.


Wow! Jom Intai Harga Pulau Persendirian Yang Dimiliki Oleh 5 Selebriti Ini

Di Hollywood, selebriti bukan sahaja memiliki rumah besar yang menakjubkan, malah beberapa di antaranya juga memiliki pulau persendirian yang sangat menakjubkan. Menurut South China Morning Post, berikut adalah 5 selebriti yang memiliki pulau persendirian.

David Seth Kotkin, dikenali sebagai David Copperfield adalah seorang penyihir Amerika yang telah dikatakan sebagai penyihir paling berjaya dalam sejarah. Copperfield membeli empat pulau secara keseluruhan yang dinamakan sebagai Musha Cay.

Jay-Z membeli sebuah pulau persendirian di Florida Keys untuk ulang tahun ke-29 Beyonce pada tahun 2010 dengan harga RM 97,798,652.39. Menurut South China Morning Post, tiga tahun kemudian, pasangan ini telah membeli pulau lain di Bahamas yang bernilai lebih dua juta US dollar.

George Clooney adalah pelakon, penerbit filem, pengarah dan aktivis yang terkenal di Amarika. Pada tahun 2014, dia dan isterinya Amal membeli sebuah pulau seluas empat hektar yang terletak di Sungai Thames. Di pulau tersebut terdapat rumah agam yang memiliki pawagam rumah, kolam renang tertutup dan rumah tumpang peribadi.

Pada tahun 2011 Shakira telah melabur sejumlah wang dengan nilai keluasan 700 ekar di Pulau Caribbean. Menurut South China Morning Post, pulau yang diberi nama Bond’s Cay tersebut telah berubah menjadi taman permainan jutawan, yang memiliki rumah percutian peribadi, hotel dan galeri seni.

William Bradley Pitt, lebih dikenali sebagai Brad Pitt adalah pelakon Amerika dan penerbit filem yang namanya terkenal di seluruh dunia. Sebahagian daripada kekayaannya adalah hasil usahanya di Hollywood dengan anggaran nilai bersih AS $ 300 juta. Brad Pitt juga memiliki pulau peribadinya sendiri yang bernama Petre, terletak di Tasik Mahopac, New York.

Jelas sekali menunjukkan selebriti ini mungkin bijak dalam melaburkan wang mereka ke arah yang sebaiknya. Mungkin daripada hasil laburan ini, mereka hanya mengutip hasilnya sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Nama Saya Dah Bersih’- Nurwati Bersyukur Sajat Kalah Lagi Di Mahkamah

Muhammad Sajjad Kamaruz Zaman, Nur Sajat Aesthetic dan Ashaari Maznan gagal mendapat kebenaran untuk merayu membatalkan keputusan Mahkamah Tinggi Shah Alam yang memerintahkan mereka membayar ganti rugi hampir RM200, 000 kepada plaintif, usahawan Nurwati Hussin iaitu pengasas OWA Resources.

Peguam utama OWA Resources, Nurul Hafidzah Hassan dari firma guaman NHA Advocates & Solicitors berkata Muhammad Sajjad juga diarah oleh Mahkamah Rayuan untuk membayar kos guaman sebanyak RM5,000.

“Keputusan notis usul kebenaran merayu ditolak oleh mahkamah,” kata Nurul Hafidzah.

OWA Resources memfailkan saman terhadap Nur Sajat Aesthetic di atas kegagalan syarikat usahawan tersebut membekalkan bengkung dan girdle yang dipesan oleh stokis itu di antara bulan Februari dan April tahun 2018.

Sebelum kes dibawa ke Mahkamah Tinggi, pada bulan Januari tahun 2020, plaintif Nurwati Hussin telah memenangi kes pelanggaran kontrak tersebut di Mahkamah Sesyen Shah Alam.

Mahkamah Sesyen mendapati barisan peguam plaintif telah membuktikan pada keseimbangan kemungkinan (on the balance of probabilities) yang ketiga-tiga defendan telah melanggar kontrak perniagaan dengan Nurwati Hussin.

Selepas itu, Mahkamah Tinggi Shah Alam menerima rayuan OWA Resources berkaitan ganti rugi dan kos yang tidak diberikan oleh Mahkamah Sesyen.

Pada bulan Disember tahun lepas, Hakim Mahkamah Tinggi bersetuju bahawa terdapat bukti yang mencukupi bagi meningkatkan pembayaran. Ini menjadikan jumlah gantirugi dan kos yang perlu dibayar kepada OWA Resources hampir RM200, 000.

Semasa kes saman langgar kontrak itu berlangsung, Nurwati Hussin turut ditahan polis untuk disoal siasat apabila Muhammad Sajjad membuat laporan polis palsu yang mendakwa kononnya plaintif telah menyelewengkan wang syarikat dan melakukan pecah amanah sebanyak RM1 juta.

Berita penahan polis tersebut telah mendapat liputan akhbar di peringkat nasional oleh pihak media dan ianya telah memberikan persepsi negatif kepada nama baik usahawan Nurwati Hussin.

Saman balas Muhammad Sajjad terhadap Nurwati Hussin juga ditolak Mahkamah Sesyen setelah mendapati ianya adalah fitnah dan ancaman undang-undang tidak berasas. Apa yang jelas melalui kes tersebut, bukti menunjukkan Muhammad Sajjad yang sebenarnya sentiasa meminjam duit Nurwati Hussin dan suami.

“Ingin saya tegaskan di sini bahawa anak guam bukannya penjenayah seperti yang telah digambarkan oleh pihak-pihak tertentu sebelum ini dan kemenangan kes ini merupakan testimoni yang mahkamah bersetuju dengan semua bukti yang telah dibentangkan.

“Keputusan hari ini telah memulih dan mengukuhkan imej, reputasi dan jenama perniagaan OWA Resources yang dilanda krisis undang-undang, ekonomi dan persepsi negatif. Anak guam kini berada di landasan yang betul untuk terus berjaya dengan perniagaan mereka,” tambah Nurul Hafidzah.

Sementara itu Nurwati Hussin melahirkan perasaan bersyukur dan terima kasih kepada barisan peguam beliau iaitu Nurul Hafidzah Hassan dan Zeti Zulkifli yang berjaya mendapatkan semula modal perniagaan bagi stok yang tidak dibekalkan dan juga membantu beliau semasa dalam tahanan polis apabila disoal siasat berikutan laporan polis palsu yang dibuat oleh Muhammad Sajjad.

“Nama saya dan syarikat kini telah dibersihkan dan saya hargai bantuan yang telah diberikan oleh semua pihak yang berkenaan sepanjang proses membuktikan kebenaran. Saya sendiri nampak barisan peguam saya bekerja dengan gigih bagi memastikan saya menang kes ini. Terima kasih juga kepada semua pihak berkepentingan syarikat termasuk pekerja dan para pelanggan yang masih membantu saya,” ujar Nurwati Hussin yang merupakan bekas stokis utama Muhammad Sajjad dan salah seorang individu terpenting yang menolong beliau sejak dari awal penglibatan dalam bidang perniagaan.


Nora Ariffin Buka Mulut Mengenai Hubungannya Dengan Annuar Musa

Selama 4 tahun  bergelar ibu tunggal selepas kematian suaminya, Johan Nawawi, inilah kali pertama Murai MY mendengar Datuk Nora Ariffin dikaitkan dengan gosip percintaan. Agak mengejutkan apabila Nora di dakwa sudah menjadi isteri kepada Menteri Wilayah Persekutuan, Tan Sri Annuar Musa. Biar Betul?

Isu tersebut tular di media sosial sehingga memaksa anak sulung Nora, Mohamad Syakir Iman menafikan berita itu. Sementara itu, Nora membuat pengakuan kepada BH Online mengenai hubungannya Menteri tersebut.

“Memang saya mengenali beliau (Annuar) dan kenamaan lain. Tetapi, selalunya atas urusan kerja. Sebagai penyanyi, adalah perkara biasa untuk saya bertemu dengan pelbagai golongan. Setakat itu sahajalah,”- katanya kepada BH Online.

Mengakui kini hidup sendiri, Nora berkata, sekiranya dia sudah berkahwin dengan VVIP, mungkin dirinya tidak sibuk seperti sekarang untuk menjana pendapatan.

“Selain sibuk dengan kerjaya seni, saya mempromosikan pelbagai produk dalam akaun Instagram (IG). Kalau betul saya berkahwin dengan VVIP, tak perlulah saya nak susah payah buat semua kerja itu,” tambahnya lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! BTS Dan Justin Bieber Bakal Berkolaborasi Bersama

Menurut PageSix, BTS dan Justin Bieber dilaporkan bakal berkolaborasi dalam sebuah lagu yang akan datang.

Kolaborasi BTS dan Justin Bieber juga dikatakan sedang berada dalam proses dan berkemungkinan sebagai deluxe repackage album terbaru Justin Bieber, Justice.

“Mereka sedang mengambil masa mereka dan memastikan dirilis dengan betul.”-PageSix

Ramai yang mula membuat spekulasi bahawa kolaborasi itu dapat dilakukan selepas syarikat pelaburan Amerika Syarikat, Ithaca Holdings bergabung dengan HYBE America pada awal tahun ini.

Dimiliki oleh Scooter Braun, Ithaca Holdings adalah syarikat induk SB Projects, iaitu sebuah syarikat agensi Scooter Braun yang menguruskan Justin Bieber, Ariana Grande, Demi Lovato, dan ramai lagi. Tidak lama selepas partnership telah disahkan, BTS telah memberikan welcome message kepada Justin Bieber dan artis SB Holdings yang lain.

“Ianya berita yang hebat dan membuat kami semua kagum! Justin Bieber, Ariena Grande, J Balvin! Pasukan di sebalik semua ini dan ramai artis luar biasa telah bergabung dengan HYBE.”- RM BTS

Tak sabar nak dengar lagu kolaborasi BTS dan Justin Bieber!


Ashanty Rasa Kekok Bertemu Krisdayanti Di Majlis Perkahwinan Aurel Hermansyah

Atta Halilintar dan Aurel Hermansyah telah berkahwin pada 3 April 2021. Majlis perkahwinan ini turut dihadiri oleh ibu bapa Aurel, Anang Hermansyah dan Ashanty, serta ibu kandung Aurel, Krisdayanti.

Sudah tentu ramai yang tertanya-tanya bagaimana perasaan Ashanty apabila  berhadapan dengan Krisdayanti sewaktu di majlis tersebut. Pelantun lagu Jodohku menjawab persoalan sewaktu menjadi tetamu dalam video Youtube Melaney Ricardo.

Menerusi video di Youtube Melaney Ricardo, Ashanty akui rasa kekok apabila bertemu dengan Krisdayanti.

Penyanyi berusia 26 tahun turut mengakui bahawa dia jarang berhubung dengan Krisdayanti.

“Saya takut buat silap. Krisdayanti kan sudah punya keluarga. Anang selalu ingatkan saya , ‘Sayang, kamu tidak boleh mengatur Krisdayanti. Dia sudah punya suami, kamu harus tanya dahulu’.”-Ashanty

Walaupun rasa kekok, Ashanty luah rasa syukur kerana majlis pernikahan tersebut berjalan dengan lancar dan berjaya menyatukan Aurel dan Krisdayanti, yang sebelum ini pernah mempunyai konflik.

“Ini adalah pernikahan yang baik, kerana menyatukan semuanya lagi. Ianya baik kembali. Apabila kami bertemu, tiada apa yang berlaku di antara kami. Mungkin semalam ada banyak perselisihan faham. Mungkin kerana jarang berjumpa dan berkomunikasi.”-Ashanty


Anak Perempuan Will Smith Bercakap Tentang Hubungan Poliamori

Anak perempuan Will Smith, Willow Smith telah menceritakan kisah bagaimana dia menjadi poliamori dan mengapa sejarah perkahwinan yang bermasalah membuatnya kecewa.

Melalui episod terbaru Red Table Talk di Facebook Watch, Willow Smith mengakui poliamori mampu menghasilkan gaya hubungan yang sesuai untuknya.

“Dengan poliamori, saya rasa asas utama adalah kebebasan untuk menghasilkan gaya hubungan yang berkesan untuk anda dan bukan hanya melangkah ke monogami kerana itu yang semua orang di sekeliling anda berkata ianya benda betul untuk dilakukan.”-Willow Smith

Poliamori berada di bawah etika nonmonogami, iaitu dating practice di mana pasangan boleh berpacaran dengan pelbagai orang secara terbuka tanpa penipuan atau curang. Tidak ada satu cara untuk terlibat dalam nonmonogami kerana struktur hubungan boleh merangkumi dari throuples (terdiri daripada tiga orang saling berpacaran) dan polycules ( yang melibatkan empat orang atau lebih saling berpacaran).

Willow Smith yang merupakan anak perempuan kepada Will Smith dan Pinkett Smith menyatakan salah satu sebab beliau tertarik dengan etika nonmonogami adalah kerana dia telah  ‘diperkenalkan lensa nonsexual‘.

“Dalam kumpulan rakan saya, saya adalah satu-satunya berpoliamori, dan saya mempunyai hubungan seks yang paling sedikit berbanding semua rakan saya.”-Willow Smith

Isteri kepada Will Smith, Jada Pinkett Smith, turut menyokong keputusan anak perempuannya untuk menjadi poliamori.

“Saya seperti, ‘Saya benar-benar faham’. Mahu mengatur kehidupan anda dengan cara yang anda dapat miliki, saya rasa apa-apa sahaja akan berjalan selagi niatnya jelas untuk semua orang, lebih kepada diri sendiri daripada apapun.”-Jada Pinkett Smith

Apabila diminta untuk berkongsi pendapat mengenai perkahwinan, Willow Smith mengatakan bahawa dia sangat menentangnya dan akan mempertimbangkan penyatuan jika mempunyai tujuan bersama.

“Sejarah perkahwinan benar-benar menggusarkan saya, hanya sejarah perkahwinan secara kesuluruhan dan apa yang telah diwakilinya selama ini untuk wanita khususnya. Saya rasa satu-satunya cara saya berkahwin adalah, katakanlah saya dan pasangan atau pasangan mahu membantu orang lain dan kita perlu mengumpulkan kewangan kita untuk menjadikan visi itu berlaku. Itulah satu-satunya cara untuk melihat diri saya berkahwin.”-Willow Smith

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dr Amalina & Yuna Kongsi Pesanan Serta Pendapat Terhadap Isu Gangguan Seksual & Rogol

Sebenarnya, terdapat ramai lagi masyarakat yang mempunyai mentaliti dengan menganggap faktor utama terjadinya kes rogol ialah berpunca dari pemakaian wanita yang seksi dan menjolok mata. Dalam kes ini masyarakat tidak seharusnya menyalahkan mangsa malah pelaku sepatutnya yang wajar dipersalahkan.

Isu ini turut mendapat perhatian Dr Amalina Che Bakri. Pakar bedah kelahiran Malaysia ini berkongsi beberapa lukisan komik  menggambarkan dilema seorang wanita. Beberapa situasi dalam lukisan komik itu menunjukkan cara pemakaian wanita sering dipersalahkan setelah menjadi mangsa gangguan seksual oleh lelaki.

Perkongsian dari Amalina itu sebenarnya sebagai pesanan kepada pada wanita bahawa cara pemakaian seorang wanita bukanlah menjadi penghalang untuk mengejar impian mereka.

“Tidak kira apa yang gadis / wanita pakai / buat, itu bukan alasan untuk membenarkan tindakan anda. Perkara utama di sini adalah anda mengetahui bahawa ianya tak melepasi batas .”-tulisnya di Instagram

A post shared by Dr. Amalina | General Surgery (@dramalinabakri)

Isu yang disampaikan oleh Amalina ini turut dikongsikan oleh penyanyi antarabangsa, Yuna. Di Instagram storiesnya, Yuna turut berkongsi pendapatnya tentang isu ini.

“Inilah sebabnya mengapa sebilangan wanita di Malaysia sangat takut untuk melakukan apa-apa pun. Kerana kebiasaannya dalam komuniti kita pada akhir-akhir hari ini mereka bukan melihat kepada pencapaian kita, tetapi mereka lebih fokus kepada cara pemakaian kita”

“Saya harap gadis-gadis kita tidak putus asa dan tahu bahawa ini tidak akan  menghalang mereka mencapai impian . Dan semoga kita dapat mengajar anak-anak lelaki kita menjadi seorang lelaki yang lebih baik pada masa akan datang.”- tulisnya di IG Stories.

Seperti mana yang kita tahu, Yuna sering mengharumkan nama Malaysia di luar negara. Namun,  dalam masa yang sama ada juga sebilangan rakyat Malaysia yang mengkritik cara pemakaian penyanyi berasal dari Kedah ini.

Jadi apa komen anda? Adakah cara pemakaian wanita menjadi punca gangguan seksual dan jenayah rogol?


‘Tak Pernah Terfikir Hidup Mewah Dengan Jalan Pintas’- Nora Ariffin

Selepas menafikan berita dirinya berkahwin dengan Menteri Wilayah Persekutuan, Tan Sri Annuar Musa yang tular di Twitter sejak malam kelmarin, hari ini Datuk Nora Ariffin,  sekali lagi tampil memberi penjelasan.

Di akaun instagram miliknya, Nora memohon orang ramai supaya berhenti menfitnahnya.

“Sungguhpun saya telah kehilangan arwah suami, janganlah memfitnah & menuduh saya bukan2. Ianya tidak benar.”

Nora berkata, setelah pemergian suaminya, dia tetap meneruskan perjuangan demi masa depan anak-anak dengan mencari rezeki.

“Kerja siang malam, kehulu kehilir cari rezeki utk menyara keluarga, bukan mencari umpan besar.”

Nora juga menegaskan bahawa dia tidak terfikir sama sekali untuk hidup mewah dengan jalan pintas. Dia mengakui harus berurusan dan bertemu dengan ramai orang serta semua golongan. Dalam masa yang sama dia sudah biasa dengan pelbagai  kerenah manusia yang saya temui.

“Semuanya mematangkan saya tentang kehidupan. Allah saja yang tahu, apa yang harus saya lalui.”

Walaubagaimanapun, Nora tidak menolak ketentuan jika ditakdirkan dia akan berkahwin lagi. Menurutnya, jodoh, rezeki dan ajak ditangan Allah, malah Nora tidak merahsiakan jika dia mahu berkahwin.

“Apa pun memang JODOH, REZEKI & AJAL ditangan Allah. Andai kata direzekikan Allah swt, saya akan maklumkan, Bina masjid adalah benda yang baik. Berkahwin adalah sunnah & ibadah juga. Sama-sama doakan yang baik- baik.”- katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem Terbaru Lakonan Reza Rahadian & Dian Sastrowardoyo Ini Hanya Pakai Telefon Pintar Samsung

Galaxy Movie Studio secara rasmi mengeluarkan trailer untuk filem ‘Konfabulasi’, sebuah filem pendek oleh Angga Dwimas Sasongko yang dihasilkan menggunakan telefon pintar, Samsung Galaxy S21 Ultra 5G. Filem bergenre thriller dan science fiction ini dibintangi oleh dua bintang hebat iaitu Reza Rahadian dan Dian Sastrowardoyo.

A post shared by Samsung Indonesia (@samsungindonesia)

Dipetik dari laman Mancode.id, ‘Konfabulasi’ mengisahkan seorang lelaki (dilakonkan oleh Reza Rahadian) yang menjadi objek proses konfabulasi. Ini adalah proses menanamkan kenangan palsu yang diciptakan untuk mengisi kekosongan dari perkara yang hilang dalam ingatan.

Penghasilan filem pendek ‘Konfabulasi’ sepenuhnya menggunakan teknologi yang dimiliki oleh Samsung Galaxy S21 Ultra 5G. Antaranya melalui kamera 108 Megapixel, dengan kualiti video yang dihasilkan mencapai resolusi 8K yang mampu memberikan pengalaman menonton dan membuat video yang epik.

Kemudahan memilih sudut video sesuai dengan point of view ketika mengambil gambar, yang dapat dioptimumkan dengan fitur Director’s View. Ciri Low Light yang dapat merakam video dalam keadaan cahaya minimum juga dapat memberikan nuansa yang berbeza dengan video yang dihasilkan.

Ini bukan kali pertama Reza Rahadian dan Dian Sastrowardoyo membintangi dalam sebuah produksi filem. Oleh itu, gabungan dua pelakon top Indonesia ini menjadikan Galaxy Movie Studio 2021 lebih menarik untuk dinantikan. Lebih-lebih lagi, mereka berdua berlakon di bawah arahan Angga Dwimas Sasongko.


Kenali Shanaya Kapoor, Anak Saudara Anil Kapoor Yang Bakal Mengegarkan Pentas Bollywood!

Shanaya Kapoor adalah anak perempuan pelakon Sanjay Kapoor dan pereka barang perhiasan Maheep Sandhu. Menurut South China Morning Post, kini Shanaya Kapoor yang berumur 21 tahun sedang mempersiapkan diri untuk memulai karier Bollywood dengan Dharma Productions.

Dilahirkan dalam keluarga Kapoor, Shanaya adalah anak kepada pelakon Sajay Kapoor dan juga anak saudara kepada Anil Kapoor. Hampir keseluruhan keluarganya mempunyai bakat dalam seni. Dia juga merupakan sepupu kepada pelakon Sonam Kapoor, Janhvi Kapoor dan Harshvardhan Kapoor.

Shanaya merupakan pelajar dari Mumbai’s Ecole Mondiale World School. Dalam masa sama dia juga sedang mempersiapkan diri untuk muncul di layar Bollywood dengan menghadiri kelas tarian dan juga kelas lakonan bersama-sama pelakon yang lain.

Menurut South China Morning Post, di Instagram menunjukkan Shanaya baru-baru ini telah digayakan oleh Tanya Ghavri, stylist Bollywood yang terkenal yang pernah bekerja dengan legenda Kareena Kapoor, Katrina Kaif dan Sonam Kapoor dan nama-nama yang lain.

Shanaya adalah seorang yang berorientasikan keluarga. Dia sering bergambar santai dengan keluarga atau rakan-rakannya. Dia sangat rapat dengan ibunya, seperti yang ditayangkan di The Fabulous Lives of Bollywood Wives.

Kini Shanaya Kapoor sedang bersiap sedia untuk memulakan karier Bollywood bersama produksi Karan Johar. Filem pertamanya ini dijangka akan dikeluarkan pada bulan Juli ini.


‘Produk Wangian Berterabur Atas Jalan Raya’- Achey Bergegas Ke Lokasi Kemalangan

Menerusi sebuah video yang baru dimuatnaik di Instagram, pelawak & penyanyi, Achey dilihat berkejar ke lokasi kemalangan di mana lori membawa muatan produk wangian, SugarBomb yang dianggarkan bernilai RM100,000 terbalik di Lebuhraya Baru Lembah Klang (NKVE) berhampiran susur keluar Damansara menghala ke ibu negara, baru-baru ini.

Difahamkan kejadian itu berlaku sekitar jam 4 petang itu dan lori tersebut dalam perjalanan dari Bukit Raja, Klang ke Pusat Dagangan Dunia Putra (PWTC). Dari info yang Murai MY perolehi, kemalangan berpunca dari salah satu tayar belakang kenderaan itu meletup.

Dalam video tersebut, ribuan produk berterabur dan pecah atas jalan raya, namun bernasib baik tiada kecederaan dilaporkan.

Video itu telah mencuri perhatian warga netizen apabila ditonton hampir 700,000. Ramai memuji keprihatinan Achey yang sanggup bergegas ke lokasi kemalangan walaupun dalam keadaan jalan raya sesak.

Achey yang juga duta SugarBomb berkata, atas dasar tanggungjawab, dia tidak kisah meninggalkan kerja lain apabila mengetahui lori yang membawa muatan produk SugarBomb berdepan kemalangan.

“Sehari sebelum kemalangan, satu kontena produk SugarBomb terbakar di Sarawak, ia disusuli pula dengan kejadian ini. Syarikat SugarBomb tentulah mengalami kerugian besar, namun ia juga disifatkan sebagai ujian pada bulan Ramadan.

“Saya memuat naik video kemalangan bukannya sengaja mahu menarik perhatian, sebaliknya saya memerlukan doa orang ramai. Bagaimanapun, saya tidak menyangka video berkenaan tular.

“Saya sendiri terkejut apabila tiba ke lokasi kemalangan, produk berterabur dan bau harum semerbak atas jalan raya. Tidak dinafikan, banyak produk pecah dan rosak, tetapi masih ada yang boleh diselamatkan,” katanya.

Achey  menaiki motosikal bersama isteri dan anak bergegas ke lokasi kejadian. Setelah sampai ke tempat kejadian, dia melihat petugas SugarBomb bertungkus lumus mengutip produk yang berterabur atas jalan raya.

Achey berkata, dia sedar dirinya tiada memiliki pakej sempurna, namun kekurangannya itu perlu digantikan dengan sikap tanggungjawab dan amanah yang diberikan.

“Alang-alang jadi duta produk, saya akan pastikan produk yang diwakili betul-betul laku. Saya tidak mahu jadi duta sekadar bergelar duta sahaja, itu tidak bermakna apa-apa.

“Tanggungjawab saya memastikan produk laku keras, barulah syarikat puas hati dengan hasil usaha kita,” katanya.

Sementara itu, Pengurus Pemasaran SugarBomb, Mohammad Syafiq Yon Afrizal berkata, lori yang membawa muatan barangan dalam perjalanan ke PWTC untuk menghantar produk wangian badan, penyegar udara dan wangian rumah bagi satu acara yang dijadual berlangsung, keesokannya.

“Kami bersyukur pemandu dan kelendan lori tidak mengalami kecederaan, biarpun sebahagian produk rosak dan bertaburan atas jalan raya.

“Agak malang apabila tayar belakang lori meletup hingga menyebabkan pemandu hilang kawalan, sebelum terbalik di lorong kanan. Acara disertai tetap diteruskan, produk rosak terpaksa digantikan dengan yang lain,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Dua Bulan Rujuk, Zarina Anjoulie Cerai Lagi!

Sebentar tadi, pelakon, usahawan dan selebriti media sosial, Zarina Anjoulie Lavocah mengesahkan dia dan suaminya Eilyas Azhar atau lebih dikenali sebagai Yas sudah bercerai buat kali kedua.

Pengumuman yang dibuat Zarina atau juga mesra disapa sebagai Anju itu dibuat menerusi hantaran di laman Instagram dan Insta-Story.

“Pengumuman aku dah cerai buat kali kedua. Thank you”

“Ramai tanya betul ke Anju dan Yas dah cerai..Yes(Ya) betul kami dah cerai.Thank you(Terima kasih)”- tulis Anju

Pendedahan yang dibuat oleh Anju itu ternyata mengejutkan kerana sebelum ini kedua-duanya telah kembali rujuk sebagai suami isteri pada awal Mac lalu selepas disahkan bercerai. Ketika itu pasangan ini baru enam bulan mendirikan rumah tangga. Menerusi carian Murai.my, pelakon ini sempat berkongsi hantaran video di laman Insta-story nya yang mana kelihatan Anju dan suaminya sempat bergurau senda di dalam sebuah kereta.

Untuk rekod, Zarina telah mendirikan rumah tangga dengan Eilyas pada 17 Julai tahun lalu di Pejabat Agama Islam Daerah Seremban, Negeri Sembilan selepas empat tahun bergelar ibu tunggal.Sebelum ini juga dia pernah mendirikan rumah tangga dengan seorang jejaka berasal dari Brunei pada tahun 2015 dan bercerai pada Disember 2016. Hasil perkahwinan, mereka dikurniakan seorang anak lelaki, Awangku Gabriel Martin Ezra.


[VIDEO] Hafiz Mahamad Guna ‘Frontliners’ Dikecam,Netizen Tanya “Mana Mask?”

Video mengenai menjelang sambutan Aidilfitri akan datang yang dimuatnaik oleh personaliti media sosial terkenal, Hafiz Mahamad menerima kecaman hebat daripada netizen di media sosial.

Video tersebut mencetuskan kontroversi selepas menampilkan tiga orang barisan petugas hadapan (frontliners) selain Hafiz turut dilihat tidak memakai pelitup muka. Difahamkan, tujuan pemilik jenama Aaina ini berkongsi video berkenaan di laman Instagram adalah kerana ingin menunjukkan bahawa petugas hadapan juga terpaksa lupakan hasrat mereka untuk pulang ke kampung menyambut hari raya Aidilfitri kerana terikat kepada tugasan.

Alasan “Rentas Negeri” no berapa paling sakit hati dalam video ni?

Tahun ni confirm banyak alasan pelik pelik orang nak “rentas negeri” balik raya

Macamana la kita semua tahun ni ya, semua rindu nak balik kampung kan? Bukan kita je, Frontliner pun semua rindu kampung. Sabar tau sahabat semua!” tulis Hafiz

Bagaimanapun, menerusi carian Murai.my,rata-rata netizen mempertikaikan tindakan Hafiz adakah mendapat kebenaran daripada pihak berkuasa untuk menggunakan petugas hadapan yang memakai baju seragam penuh selain usahawan itu turut didapati melanggar SOP (tidak memakai pelitup muka).

Sehingga artikel ini ditulis, video tersebut telah mendapat lebih dari 600 ribu tontonan dan Hafiz belum berkongsi sebarang kenyataan lanjut berkaitan kebenaran penggunaan video itu.


Priyanka Chopra Kongsi Video Kesan Buruk COVID Di India, Gesa Peminat Hulur Sumbangan

Aktres Bollywood, Priyanka Chopra telah berkongsi dengan peminat dan pengikutnya mengenai teruknya gelombang kedua COVID-19 yang telah memberi kesan terhadap India.

Melalui laman Instagram, Priyanka Chopra telah berkongsi video pesakit yang bergelut mencari katil hospital dan tabung oksigen, manakala kakitangan perubatan membincangkan segala kekurangan yang berlaku.

A post shared by Priyanka Chopra Jonas (@priyankachopra)

“Pertempuran untuk menghentikan kesan buruk COVID19 di India masih berlanjutan. Sumbangan anda kepada @give_india akan memberikan perbezaan! Sumbangan anda akan menyelamatkan nyawa.”-Priyanka Chopra

Tindakan Priyanka Chopra yang mengumpulkan dana untuk India mendapat pujian peminat kerana meningkatkan kesedaran mengenai keadaan di negara asalnya.

“Bangga dengan anda @PriyankaChopra kerana menggunakan platform besar anda untuk tujuan yang lebih baik dan membantu orang di seluruh dunia terutama orang India.”-Netizen

“Anda melakukan tugas yang hebat, kerana anda orang dalam bagi mereka, saya pasti mereka menghargai bantuan anda.”-Netizen

Beberapa hari yang lalu, Priyanka telah mengumumkan pengumpulan dana bersama Give India, meminta peminat untuk memberikan sumbangan dan membantu orang India untuk mendapatkan keperluan bekalan perubatan. Dia turut membuat permintaan dengan semua untuk menyumbang dan menyebarkan mesejnya secara meluas. Priyanka turut berkongsi videonya dari London melalui laman Instagram.

“India, rumah saya, menderita krisis COVID terburuk di dunia, dan kita semua perlu membantu. Orang mati dengan jumlah yang banyak. Terdapat penyakit di mana-mana dan terus merebak dan membunuh dengan cepat.

Tolong menyumbang. Saya dan Nick sudah melakukannya dan akan terus menyumbang. Kita semua telah melihat sejauh mana virus ini dapat merebak, lautan di antara kita tidak ada bezanya. Tidak ada yang selamat kecuali semua orang selamat. Kita perlu mengalahkan virus ini, dan melakukan itu memerlukan kita semua. Dari lubuk hati saya, TERIMA KASIH!”-Priyanka Chopra

Sehingga kini, Priyanka Chopra telah berjaya mengumpul dana sebanyak  ₹4.9 crore (RM2,707,439.72). Ia turut mendapat sokongan daripada selebriti antarabangsa seperti Richard Madden, Drew Barrymore, Reese Witherspoon, Lana Condor, dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa & Suami Didakwa Rentas Negeri Lagi, Netizen Dedah Bukti Gambar

Pasangan selebriti terkenal, Neelofa dan PU Riz sekali lagi mencetuskan kontroversi apabila mereka dikatakan telah merentas negeri buat kali kedua bagi membeli karpet dipercayai di pusat perniagaan Nilai 3, Negeri Sembilan.

Neelofa dan suami dikatakan berada di lokasi berkenaan selepas usahawan ini memuat naik video di Instastorynya yang menunjukkan dia dan suami berada di sebuah kedai karpet yang dipercayai di pusat perniagaan Nilai 3, Negeri Sembilan. Bagaimanapun video tersebut telah pun dipadam Neelofa namun sempat dimuatnaik oleh netizen.

Rata-rata mempertikaikan tindakan dan tujuan pasangan selebriti ini ke sana selain mendakwa Neelofa dan PU Riz menetap di kawasan Perintah Kawalan Pergerakan Bersyarat (PKPB) yang diketahui umum mengenai larangan merentas negeri.

Menguatkan lagi dakwaan berkenaan, beberapa foto pasangan ini yang diambil oleh netizen yang berada di premis tersebut turut didedahkan di media sosial.

Selain itu, pengusaha karpet berkenaan juga memuatnaik gambar bersama di laman Facebook sebelum bertindak memadamnya tidak lama kemudian.

Sehingga artikel ini ditulis, tiada sebarang penjelasan lanjut dibuat oleh Neelofa mahupun PU Riz di media sosial.


Netizen Dakwa Hilang Hormat Dengan Siti Nurhaliza, Kecil Hati Isu SOP

Penyanyi tersohor negara, Dato Sri Siti Nurhaliza sekali lagi menjadi tumpuan apabila menjadi mangsa kecaman netizen di media sosial berikutan menjemput Menteri Hal Ehwal Agama, Datuk Seri Dr Zulkifli Mohamad Al-Bakri dan beberapa pendakwah bebas termasuk dari negeri lain ke majlis tahnik anak lelakinya, Muhammad Afwa, baru-baru ini.

Gara-gara foto yang dikongsi Siti di laman Instagram nya, rata-rata netizen meluahkan rasa kecewa selain akui turut rasa hilang hormat selepas mengadakan majlis berkenaan.

Selain mempertikaikan kebenaran rentas negeri yang diperoleh oleh Ustaz Azhar Idrus, mereka turut terkilan kerana Siti boleh mengadakan majlis seumpama berkenaan sekaligus disifatkan seperti tidak sensitif dengan keluhan masyarakat.

Dalam perkembangan berkaitan, dalam kuliahnya yang terkini Ustaz Azhar menjawab segala tohmahan netizen terhadap kehadirannya ke rumah selebriti itu. Menurutnya, dia sudah lama berkawan dengan suami Siti, Datuk Khalid Mohd Jiwa dan dia melahirkan rasa segan apabila tidak memenuhi jemputan Khalid.

“Sudah tiga kali dia ajak saya pergi rumah dia, saya seganlah sebab dia pernah ziarah saya lebih dua jam sebelum ini.

“Jadi saya hadir sebagai balas jemputan dia dan saya janji pergi (majlis tahnik) lepas tarawih.

“Ermm gi tu orang masih ada lagi…pah ngan aku kena (kecam),” ujar Ustaz Azhar

Respon Ustaz Azhar Idrus isu ke majlis anak Siti Nurhaliza

Rumah Datuk K dalam kawasan rumah mertua UAI. Pergi atas jemputan Datuk K, bukan sebab artis jemput. Sebagai meraikan Datuk K yang telah ziarah UAI ketika UAI terlantar sakit. UAI sampai kebetulan majlis belum selesai. pic.twitter.com/HKYY9toiT0

— 🇲🇾 Reza Razali 🇲🇾 (@_rezarazali_) May 3, 2021

Ketika ini, isu kebenaran merentas negeri dan pelanggaran SOP seperti pemakaian pelitup muka antara topik yang hangat dibacarakan oleh netizen di media sosial.

Sekadar info, sebelum ini selain Dr Zulkifli Siti turut menjemput Ustaz Azhar Idrus,Ustaz Don Daniyal dan Ustaz Iqbal Zain Al Jauhari menjadi tetamu istimewa pada majlis itu selain turut mentahnikkan anak keduanya yang baru lahir pada 19 April lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menonton Drama Korea Selatan, 10,000 Pelajar Korea Utara Serah Diri Pada Pihak Berkuasa

Baru-baru ini, dilaporkan bahawa seramai 10,000 pelajar di Korea Utara telah menyerahkan diri kepada pihak berkuasa setelah menonton filem dan drama yang dihasilkan oleh Korea Selatan. Menurut KMIB, para pelajar diketahui telah menyerahkan ribuan DVD filem dan drama Korea Selatan.

Pada tahun lalu, menurut media Korea Utara, orang yang menjadikan perpecahan antara kedua-dua negara sebagai sumber hiburan dan keuntungan adalah tidak tahu malu dan tidak bermoral. Walaupun media Korea Utara, tidak menyebut nama kandungan hiburan tersebut secara langsung, ramai dapat menyimpulkan apa yang dimaksudkan oleh media tersebut adalah Drama Crach Landing On You (2019), kerana menimbulkan konflik antara Korea Utara dan Korea Selatan.

“Pihak Korea Selatan dan penerbit filem merilis filem dan drama anti Korea Utara yang menipu, palsu, tidak masuk akal, dan tidak murni, berusaha keras untuk membuat propaganda strategik. Ini adalah penghinaan terhadap masyarakat dan provokasi yang tidak dapat diterima dan kejam.”- Media Korea Utara.

Seramai 10,000 pelajar di Korea Utara dilaporkan menyerah diri kepada pihak berkuasa kerana menonton filem dan drama Korea Selatan. Hal ini turut diakui oleh para pelajar kerana jika mereka tertangkap disebabkan perbuatan itu, ia akan menjadi perkara yang serius terhadap undang-undang di negara itu, dan menyebabkan mereka menyerah diri yang bertujuan untuk meringankan hukuman.

Para pelajar berkenaan turut menyerahkan 5,000 DVD filem dan drama Korea Selatan. Hal ini kerana jika seseorang terperangkap dalam serbuan, hukuman yang diterima akan lebih berat.

Korea Utara diketahui sangat ketat dalam mengawal konten yang terdapat di negara ini. Korea Utara akan mengambil tegas terhadap kehadiran konten dari Korea Selatan, bahkan sehingga pakaian yang dipakai oleh belia.

Korea Utara memiliki kemungkinan untuk menjatuhkan hukuman penjara sehingga 15 tahun, bagi warganya yang menonton atau melihat foto dari Korea Selatan. Dan akan menjatuhkan hukuman penjara selama 2 tahun jika menggunakan bahasa Korea Selatan.

Sehingga kini, Korea Utara dan Selatan masih berada dalam gencatan senjata sejak 1953. Oleh itu, hubungan antara kedua-dua negara tidak boleh dikatakan baik.


“Papa Ur Son!”- Lucinta Luna Mengaku Hamil & Mahu Kekasih ‘Orang Putih’ Bertanggungjawab

Bintang Indonesia, Lucinta Luna telah membuat pengakuan yang mengejutkan orang ramai setelah mengakui hamil setelah melakukan ujian kehamilan. Selepas mengaku hamil, dia dilihat segera memuat naik video call bersama seorang lelaki yang dikatakan kekasihnya.

A post shared by LUCINTALUNA (@lucintaluna_manjalita)

Lucinta turut memberitahu berita tersebut kepada teman lelakinya dalam bahasa campur Inggeris-Indonesia

“Baby i’m pregnant you know, i’m hamil, hamil anak you, your child. your son.”-Lucinta Luna

Teman lelakinya yang kelihatan keliru dengan kata-kata Lucinta Luna turut bertanyakan bilakah dia melakukan ujian.

“Today i’m test in test pack you know”-Lucinta Luna

Lucinta Luna turut meminta teman lelakinya bertanggungjawab kerana membuatnya hamil luar nikah.

“I want you responsibility ya”-Lucinta Luna

Selain itu, Lucinta Luna atau nama kelahirannya Muhammad Fatah ini meminta teman lelakinya terbang ke Jakarta untuk memikul tanggungjawab.

“I want you now flight to Jakarta and responsibility me.”-Lucinta Luna

Seperti diketahui, ini bukanlah kali pertama Lucinta Luna mengaku hamil. Pada tahun 2018, dia turut memuat naik foto dengan perut yang buncit mengaku dirinya hamil. Walaubagaimanapun, ternyata ia adalah gimik semata-mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lagi Isu SOP! Tindakan Nabil Ahmad Tidak Pakai Pelitup Muka Pula Dipertikaikan

Isu berkaitan kebenaran rentas negeri dan pemakaian pelitup muka antara yang hangat dibicarkan di media sosial. Boleh dikatakan isu tersebut begitu sensitif sehingga wujud pertikaian ‘double-standard’ yang kononnya diwujudkan oleh pihak-pihak tertentu.

Terbaru, selepas selebriti Dato Sri Siti Nurhaliza dan pasangan selebriti Neelofa dan suami,PU Riz terpalit isu berkenaan, ‘giliran’ pengacara Nabil Ahmad pula menjadi kecaman netizen di media sosial. Menerusi sebuah video yang tular di laman Twitter, kelihatan Nabil tidak memakai pelitup muka selain turut memegang bahu beberapa peminat yang mahu mengambil gambar bersamanya.

Malah, pengacara N To N ini juga sempat berbual dengan seorang wanita yang berkerusi roda sekaligus menjadi pertikaian netizen mengenai SOP penjarakan fizikal yang seharusnya dipatuhi oleh Nabil.

Bagaimanapun, segelintir daripada mereka mendakwa ia hanya sekadar salah faham kerana hanya di dalam video tersebut sahaja Nabil tidak memakai pelitup muka kerana ingin bergambar dengan peminat.

Malah ada diantara mereka turut akui di dalam video itu jelas kelihatan Nabil memegang pelitup muka dan memakainya sepanjang masa di lokasi berkenaan.


“Alang-alang Berniqab, Awak ‘Niqab’ lah Sekali Media Sosial Tu”-Shahrulezad Tegur Neelofa

Lagi kisah mengenai usahawan Neelofa, nampaknya dalam beberapa bulan ini, namanya menjadi sebutan rakyat Malaysia. Peduli tentang isu ini, pengarah drama, Shahrulezad Mohameddin tampil memberi nasihat kepada Neelofa tidak terlalu aktif di media sosial.

Di laman Facebooknya, Shahrulezad mahu Neelofa menjaga segala aktivitinya dengan lebih privasi memandangkan dia dan suaminya, Harris Ismail atau PU Riz, kini menjadi tumpuan netizen.


Caprice Mahu Instafamous Ini Bertanggungjawab Kerana Anaiya Artis-artis & Anak Yatim

Baru-baru ini tular mengenai beberapa artis menghadiri sebuah majlis berbuka puasa di ibu negara yang didakwa melanggar SOP perintah kawalan pergerakan bersyarat (PKPB).

Dalam gambar yang tular di media sosial itu, beberapa artis, antaranya penyanyi rap Caprice, Ashraf Muslim, Heliza Helmi, Iman Troye, Mawar Rashid dan PU Hafiz kelihatan di majlis berbuka puasa berkenaan.

Sementara itu, di Instagram, Caprice memohon seorang Instafamous supaya bertanggungjawab dan membuat pengakuan kepada pihak polis. Caprice berkata, instafamous ini telah hadir pada majlis berbuka puasa yang dianjurkan oleh Rindu Raudah.

Malah wanita ini membawa jurukamera sendiri dan menarik artis-artis dan anak-anak yatim di luar ‘event hall’, untuk bergambar dengan produknya.

“Demi product and marketing, sanggup aniaya artis-artis lain dan anak yatim? @nurinafiqaaah please confess to the police that you came to @rinduraudahofficial private buka puasa, bawak cameraman you, dan pandai-pandai tarik artis dan anak yatim di LUAR event hall untuk bergambar dengan your product… pandai-pandai buat kerja, pandai-pandai lah tanggung.”- tulisnya di Instagram.

Akibat dari tindakan instafamous ini, Caprice mendapat banyak panggilan dari media untuk membuat penjelasan kerana dia juga menghadiri majlis tersebut. Sedangkan hal ini berpunca dari instafamous tersebut.

“Yang pelik keluar news nama kita dan artis lain. Tapi nama instafamous yang buat semua kerja ni langsung tiada”- komennya.

Menurut laporan dari BH Online, majlis tersebut telah diadakan pada 29 April dan setakat ini, 3 individu membabitkan penganjur dan seorang pihak pengurusan hotel sudah dipanggil untuk beri keterangan.


Zarina Anjoulie Dedah Punca Perceraian, Cabar Bekas Suami Lafaz Talak Tiga

Semalam, pelakon dan usahawan Zarina Anjoulie menggemparkan industri hiburan apabila memaklumkan dirinya telah bercerai buat kali kedua dengan suaminya, Eilyas Azhar selepas dua bulan rujuk semula perkahwinan mereka.

Susulan daripada itu, menerusi carian Murai.my ke laman Instagram Zarina atau lebih mesra disapa sebagai Anju dia seolah-olah memberi bayangan mengenai punca perceraian mereka. Menurut Anju, setiap kali mereka mempunyai perselisihan faham Eilyas atau juga dikenali sebagai Yas akan meminta untuk berpisah.

Mempertahankan dirinya, Anju bertegas bahawa dirinya mempunyai maruah dan mencabar lelaki itu untuk melafazkan cerai talak tiga terhadapnya. Dalam pada itu, Zarina turut menuntut semula sebuah beg berjenama mewah pemberiannya kepada Yas sebelum ini.

“Thank you but this time… Aku tak nak dah. kalau boleh aku nak talak 3 terus,” tulisnya

Menjengah ke perkongsian yang dibuat oleh Yas,dia telah melafazkan cerai talak 1 terhadap Anju menerusi laman Insta story sebagai bukti penceraian mereka.

“Aku ceraikan Zarina Anjoulie dengan talak 1 sekarang.Mana tahu kang tetiba japgi dia cakap tak tahu ke. Hakim nak minta saksi tapi takde ke. Elok la aku selitkan lafaz dekat sini seklai. Dah la tu kot. Tak ada apa dah aku nak cakap. Have a good day semua.Bye” tulis Yas

Dalam kemaskini yang sama juga, Yas mendedahkan ingin membakar ataupun menjual semula beg pemberian Anju tersebut. Jelasnya, Anju sebelum ini seolah-olah memaksa dia menerima beg tersebut sebagai hadiah pemberian ikhlas kepadanya.

“Beg itu cerita dia aku tak nak pun. Dia yang sibuk belikan, paksa-paksa pakai. Then(kemudian) cerai. 1st(Mula-mula) haritu aku bagi balik, kemudian cerai aku sikit pun tak hairan aku pulang je bebaik tak ada bising-bising”

“Bukan aku hamak hairan pun bebenda alah ni.Then (kemudian) rujuk dia suruh aku ambil balik beg itu. Aku tolak tapi dia push push (memaksa) suruh ambil siap cakap ‘ikhlas’. Itu ikhlas dia untuk kali yang kedua la untuk beg bodoh ini”

“Then(kemudian) jadi lagi bnenda ini dia ulang balik. Ingat aku ada masa ke nak layan benda bang*ng ini? Bakak je la tak pun jual” tulis Yas lagi

Sekadar info,Anju telah mendirikan rumah tangga dengan Yas pada 17 Julai tahun lalu di Pejabat Agama Islam Daerah Seremban, Negeri Sembilan selepas empat tahun bergelar ibu tunggal.Sebelum ini juga dia pernah mendirikan rumah tangga dengan seorang jejaka berasal dari Brunei pada tahun 2015 dan bercerai pada Disember 2016. Hasil perkahwinan, mereka dikurniakan seorang anak lelaki, Awangku Gabriel Martin Ezra.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Polis Panggil Bantu Siasatan, Siti Nurhaliza Sedia Beri Kerjasama

Susulan daripada kontroversi penganjuran majlis tahnik anak keduanya, Dato Sri Siti Nurhaliza menerusi sebuah kenyataan media memaklumkan bahawa pihaknya sedia memberi kerjasama sepenuhnya kepada polis.

Dalam kenyataan itu, Siti menepis dakwaan Ustaz Azhar Idrus kononnya merentas negeri semata-mata untuk hadir ke majlis tersebut. Jelas Siti, pendakwah itu bersetuju untuk hadir kerana secara kebetulan dia turut berada di sini atas urusan kerja.

“Kami ingin memaklumkan tiada aktiviti rentas negeri berlaku. Sebaliknya, individu (Ustaz Azhar Idrus) itu bersetuju hadir kerana kebetulan beliau berada di Kuala Lumpur pada tarikh majlis itu diadakan,” kata Siti dalam kenyataan media

Dedah pelantun Anakanda itu lagi, majlis yang diadakan juga mematuhi syarat Perintah Kawalan Pergerakan Bersyarat (PKPB) yang mana menghadkan jumlah tetamu dalam satu masa.

“Majlis terbahagi kepada tiga sesi dengan bilangan tetamu terhad, dihadiri keluarga terdekat serta kumpulan Mawlid untuk mengambil keberkatan fadhilat sunat mengadakan tahnik dan memberi nama kepada anak mengikut sunnah Rasulullah.

“Mengenai acara tahnik sebelah siang yang dihadiri Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri, ia bukanlah majlis khas seperti yang disangka.

“Sebaliknya, beliau hanya singgah untuk menyempurnakan bacaan doa dan tahnik sebelum terpaksa bergegas pulang untuk urusan lain,” katanya lagi

Dalam pada itu, Siti dan keluarga juga mengambil kesempatan untuk memohon maaf secara terbuka sekiranya penganjuran majlis tersebut menyinggung perasaan rakyat Malaysia.

“Kesempatan ini juga kami ingin memohon maaf jika apa yang berlaku ini menerbitkan rasa kurang senang kepada mana-mana pihak.

“Kami memahami dan berlapang dada dengan setiap teguran yang diberi. Kami juga bersedia memberi sepenuh kerjasama kepada pihak berkuasa jika diperlukan.

“Ini adalah kenyataan terakhir daripada kami mengenai isu ini. Saya ingin fokus berpantang selepas melahirkan Muhammad Afwa dan berharap agar perkara ini dapat diselesaikan serta difahami dengan baik,” katanya menutup kenyataan tersebut

Susulan itu, memetik laporan Sinar Harian,  polis akan memanggil penganjur majlis tahnik anak penyanyi itu bagi membantu siasatan berhubung pelanggaran prosedur operasi standard (SOP) Perintah Kawalan Pergerakan Bersyarat (PKPB).

Ketua Polis Daerah Ampang Jaya, Asisten Komisioner Mohamad Farouk Eshak berkata, pihaknya sudah mengenal pasti penganjur majlis berkenaan dan akan dipanggil dalam masa terdekat.

Difahamkan, Ibu Pejabat Polis Daerah (IPD) Ampang Jaya mengesan satu artikel sebuah portal berita pada Isnin berkaitan ketidakpuasan hati netizen dalam satu majlis yang diadakan oleh seorang selebriti tanah air di kediamannya di Bukit Antarabangsa Ampang, Selangor.

“Terdapat juga beberapa gambar di dalam artikel tersebut menunjukkan kehadiran beberapa individu kenamaan dan penceramah agama terkenal ke majlis berkenaan.

“Selain itu, IPD Ampang Jaya menerima satu laporan polis berkaitan isu berkenaan,” katanya dalam satu kenyataan pada Isnin.

Muhammad Farouk juga a meminta orang ramai supaya tidak membuat sebarang spekulasi kerana kes masih lagi dalam peringkat siasatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ada Kelas Tersendiri” – Netizen Puji Kavita Sidhu Kongsi Pengalaman Divaksin AstraZeneca

Pelakon jelita, Kavita Sidhu mencuri perhatian di media sosial selepas berkongsi pengalamannya disuntik vaksin AstraZeneca pada pagi Isnin.

Menerusi perkongsiannya di laman Instagram, Kavita meluahkan rasa gembira apabila turut diberi peluang untuk menerima vaksin berkenaan ketika membawa ibunya bersama. Difahamkan, Kavita menerima suntikan vaksin itu lebih awal berikutan terdapat individu yang tidak hadir pada janji temu yang ditetapkan.

Dedah Kavita sebagai seorang yang tidak gemar pada jarum, suntikan yang diterima itu langsung tidak menyakitkan. Malah dia berterima kasih kepada para petugas barisan hadapan yang menjalankan tugas dengan sebaik mungkin.

“Hi semua, saya menerima vaksin AstraZeneca hari ini! Saya bawa ibu untuk sesi temujanji(vaksin) pagi ini dan saya cukup bertuah apabila turut diberikan peluang untuk menerima vaksin berkenaan sebagai penjaga ibu saya. Saya janji ia langsung tidak menyakitkan dan saya tidak sukakan jarum sebenarnya”

“Terima kasih kepada doktor, jururawat dan petugas yang berada di sana hari ini(Isnin). Penghargaan khas buat Dr Rose Nina(gambar). Ia sangat teratur dan semua petugas sangat membantu dan bertimbang rasa” tulis Kavita

Dalam pada itu, Kavita turut berkongsi pengalamannya selepas disuntik vaksin berkenaan. Menurutnya, setakat ini dia berasa sihat dan hanya terasa sedikit sakit pada lengannya kesan daripada suntikan tersebut. Di kesemptan itu, dia turut menyeru kepada orang ramai untuk mendapatkan vaksin sekiranya diberi peluang.

“Setakat ini, saya berasa sihat, cuma sedikit sakit pada lengan saya lebih kurang dalam satu jam kesan daripada suntikan. Saya akan kongsikan esok(Selasa) mengenai keadaan saya”

“Saya tahu ia adalah pilihan peribadi, tetapi saya ingin syorkan kepada orang ramai untuk dapatkan vaksin sekiranya diberi peluang. Saya membuat keputusan untuk menerima vaksin ini tanpa berbelah bahagi setelah mendapatkan nasihat daripada rakan-rakan doktor, ahli keluarga dan lain-lain(mereka yang sudah menerima vaksin) tulisnya lagi

Menjengah ke laman Twitter pula, Kavita mendapat pujian ramai daripada netizen diatas perkongsiannya untuk kesedaran mengenai vaksin. Rata-rata berpendapat Kavita layak dijadikan sebagai ‘role model’ selain mempunyai kelasnya tersendiri sepanjang bergelar penggiat industri hiburan.

Malah ada diantara mereka turut mengagumi fesyen Kavita dan suami,Roberto Guiati yang sering kali peragakan baju kebangsaan Malaysia sehingga dikenali sebagai Barbie dan Ken Malaysia.


Peminat Teruja Lihat Penampilan Angelina Jolie Dalam Trailer Eternals

Semalam pihak Marvel Studios akhirnya mengesahkan secara rasmi senarai filem-filem yang akan ditayangkan kelak sekaligus menjawab persoalan mengenai ‘Phase 4’ yang dinanti-nantikan oleh peminat.

Menerusi sebuah video ‘teaser’ yang dimuatnaik, selain filem-filem yang sudah dipertontonkan ‘trailer’ nya sebelum ini, pihak Marvel juga buat pertama kali berkongsi beberapa ‘footage’ dari filem akan datang. Ini termasuklah dari filem Eternals yang akan ditayangkan pada 5 November depan selepas ditunda tayangannya pada 6 November tahun lalu.

Menariknya mengenai tangkap layar dan video pendek yang dikongsi, kelihatan pelakon-pelakon Eternals seperti Salma Hayek,Lia McHugh,Richard Madden,Angelina Jolie,Gemma Chan dan Kumail Nanjiani berada di sebuah era. Selain itu, peminat turut hangat memperkatakan mengenai kemunculan Jolie yang memegang watak sebagai Thena, memegang sebuah pedang di dalam sedutan video pendek tersebut.

Bagi senarai penuh tayangan filem Marvel ‘Phase 4’, Black Widow bakal membuka tirai pada 9 Julai 2021, Shang-Chi and the Legend of the Ten Rings(3 September 2021),Eternals (5 November 2021), Spider-Man: No Way Home (17 December 2021), Doctor Strange in the Multiverse of Madness (25 Mac 2022), Thor: Love and Thunder (6 Mei 2022), Black Panther: Wakanda Forever (8 Julai 2022),The Marvels (11 November 2022),Ant-Man and The Wasp: Quantumania (17 Februari 2023), Guardians of the Galaxy 3 (5 Mei 2023) dan Fantastic 4 yang dirahsiakan tarikh tayangannya.